Prof univ dr IULIAN BOLDEA POETICĂ ŞI CRITICĂ LITERARĂ 2008 1 Critica literară şi teoria valorilor Critica literară este o activitate aplicată la opera literară pe care o analizează, o comentează, o caracterizează şi o valorizează mai ales sub unghi estetic Critica literară se află în strânsă relaţie cu teoria literară (ca studiu al criteriilor şi principiilor literaturii) şi cu istoria literaturii (care cercetează literatura sub unghiul dezvoltării ei istorice) Critica literară descoperă şi interpretează structura operelor literare, definind-o în esenţa ei, elucidează sensurile şi semnificaţiile ei, intenţionalitatea şi finalitatea sa originară Totodată, critica literară integrează opera într-un sistem de relaţii cu alte opere, stabilind diverse condiţionări ale ei, cadrul ei de referinţă, reconstituind-o ca pe un univers autonom Critica literară apreciază operele sub unghi axiologic, descoperind valorile şi scăderile ei, prin intermediul discernământului critic şi al judecării de valori Operele literare sunt considerate ca structuri axiologice complexe, valorile etice, sociale etc fiind mediate prin criteriul estetic Intenţionalitatea critică este dublu fundamentată antropologic şi axiologic Punctul de plecare al procesului de valorizare critică trebuie căutat în structura valorilor artei ca produse finite care au căpătat o existenţă prin funcţionarea societăţii Actul critic descoperă şi nu creează valoarea, delimitând valoarea de non-valoare Termenul de critică literară este semnalat pentru prima oară de Scaliger în 1580 Cu toate acestea, o activitate critică apare de fapt odată cu creaţia literară Din antichitate şi până în timpul Renaşterii nu există limite precise între critica literară şi arta poetică Elementele de critică literară apar în dialogul Ion al lui Platon, ce conţine 2 reflecţii despre Iliada), în Poetica lui Aristotel sau în Tratatul despre sublim Cu toate acestea, umanismul renascentist şi clasicismul vor oferi condiţiile unor preocupări critice specifice: Hypercriticus de Scaliger, Art practique de Boileau etc În sec XVIII, obiectivele, metodele şi funcţiile criticii literare se diversifică, conştiinţa critică dobândeşte o acuitate nouă, fiind marcată de criza ce opune şi anticii şi modernii (în clasicism) sau de doctrină clasică şi preromantică În secolul al XIX-lea, critica romantică (Tieck, Schlegel) şi cea postromantică (Baudelaire) prefigura critica modernă, care devine, prin asimilare unor metode ştiinţifice o disciplină cu statut propriu, reprezentată de Sainte-Beuve, H Taine, Francesco de Sanctis, John Ruskin etc La începutul secolului XX se conturează două direcţii fundamentale în critica contemporană: a) o primă direcţie care declară inutilă analiza metodică a operei literare, considerând opera ca o entitate, ce nu se relevează decât parţial intuiţiei critice Unii critici ai secolului XX atribuie astfel criticii unicul rol al sugerării inefabilului creaţiei literare b) a doua direcţie, mai importantă, consideră opera literară ca un dat cognoscibil, reductibil prin diverse metode de cunoaştere raţională După perspectiva filosofică şi a metodologiei aplicate se pot distinge mai multe curente şi şcoli în critica contemporană: a) critica structuralistă (formaliştii ruşi: Tomaşevski, Sklovski, R Jakobson, R Barthes, S Doubrovski, grupul de la “Tel Quel”, structuralismul genetic – L Goldmann) b) Critica psihanalitică (Bachelard) c) Psihocritica – Cl Mauron d) Critica tematistă: G Poulet, J P Richard, J Starobinski e) Critica stilistică: Leo Spitzer, T Vianu 3 În Conceptele criticii, R Wellek distinge mai multe curente în critica literară contemporană: a) critica de orientare lingvistică (Vossler, Spitzer, Auerbach, Damaso Alonso) b) critica antropologică şi mitică (Northrop Frye) c) critica existenţialistă (Sartre, Poulet, Blanchot) Se pot distinge şi unele modalităţi eclectice (Thibaudet, de Raymond, A Beguin), după cum au existat scriitori care şi-au exercitat şi talentul critic (Valery, T S Eliot, E Pound) În evoluţia finalităţilor şi metodelor criticii se pot observa mai multe forme de manifestare Astfel, în Renaştere se manifestă critica filologică (critica de text), în timp ce în secolul XVII se afirmă critica normativă (care impunea spre imitaţie modelele literaturii antice, aplicând un întreg sistem de norme etc ) Din secolul XVIII critica foloseşte o altă metodă, făcând din din sentiment singurul criteriu de apreciere a literaturii şi artei În secolul al XIX-lea se produce maturizarea critică Această maturizare porneşte de la considerarea operelor literare ca un produs al scriitorului, de aceea, criticul trebuie să cunoască personalitatea scriitorului, ca şi raporturile lui cu epoca Un reprezentant important al criticii biografice este Sainte-Beuve, care consideră critica literară o „ştiinţă a spiritelor” O dată cu H Taine, critica literară devine o critică explicativă, care stabileşte că atât personalitatea scriitorului cât şi opera creată sunt produse ale societăţii, fiind determinate în mod necesar de unii factori, precum mediul, momentul şi rasa, prin cunoaşterea cărora putând fi explicată în mod ştiinţific opera La sfârşitul secolului XIX, critica literară se orientează spre relativism, absolutizându-se subiectivismul criticului şi ajungându-se la critica impresionistă Principalele forme ale criticii sunt recenzia, articolul, cronica, studiul, eseul, monografia critică, comentariul etc 4 Principalii reprezentanţi ai criticii literare româneşti sunt: T Maior, C Dobrogeanu-Gherea, N Iorga, G Ibrăileanu, O Densus, M Dragomir, D Carac, P Zarifopol, E Lovin, P Constantin, T Vianu, Perpess, de Ralea, S Ciocul, Vl Streiu, G Călinescu Modalităţile criticii presupun câteva condiţii esenţiale: a) disponibilitatea operei literare, caracterul ei în permanenţă „deschis” b) pluralitatea perspectivelor posibile asupra operei c) comunicabilitatea impresiilor şi instituţiilor conceptuale ale criticii Critica literară şi-a obţinut relevanţa metodologică prin exercitarea mai multor funcţii: a) funcţia teoretică (observaţiile şi analizele critice devin criterii de apreciere a fenomenului literar) b) funcţia practică (critica constituie un ferment al creaţiei literare, un ghid în practica scrisului, conferă modele indirecte); c) funcţia socială (contribuie la formarea gustului şi a opiniei publice) Formele criticii literare sunt strâns legate de capacitatea acestei discipline de a putea investiga în mod corect şi adecvat universul imaginar şi formal al operei literare Aceste forme sunt: a) articolul (lat articulus – articulaţie) este o formă a disertaţiei ce constă în tratarea unei teme literare Articolul este un tot unitar şi distinct, ce implică o cunoaştere aprofundată a materiei tratate, claritate în expunerea ideilor, stringenţa logică a argumentelor, sinceritatea opiniilor, evitarea excesului de date etc Unele articole însumează calităţi proprii tehnicii şi măiestriei literare (aşa sunt, de pildă, articolele lui I L Caragiale, T Arghezi, N D Cocea, Geo Bogza) b) cronica literară este o formă a disertaţiei, denumită aşa datorită apariţiei sale periodice (zilnic, săptămânal, lunar) în 5 paginile revistelor Cronica literară constă în relatarea şi comentarea celor mai recente apariţii editoriale Cronica literară realizează o privire globală a operelor în discuţie, procedând şi la o sumară analiză, concluzia cronicii alcătuindu-se dintr-o judecată axiologică Această specie a fost cultivată în literatura română de Pompiliu Cosntantinescu, George Călinescu, Vladimir Streinu, Nicolae Manolescu ş a c) recenzia reprezintă o analiză, o dare de seamă critică asupra unei cărţi literare sau ştiinţifice Într-o recenzie criticii aplică propriile priviri estimative la mişcarea şi evoluţia literaturii contemporane Concisă, fără a avea întinderea unui studiu, recenzia are ca scop informarea cititorilor asupra lucrării respective, scoţându-se în evidenţă meritele sau scăderile acesteia Recenzia implică, din partea recenzentului pregătire profesională, documentare, acuitate critică şi obiectivitate Oglindind structura şi stilul unei opere literare, recenzia este cea mai obiectivă formă a criticii literare d) eseul – e o formă de notaţie a unor observaţii personale, cu caracter reflexiv, în care se aduc, cu o deplină libertate de mişcare spirituală, sugestii de cunoaştere pe teme diverse Eseul se relevă ca un exerciţiu critic nesistematic prin excelenţă Eseul se află la interferenţa filosofiei cu literatura Montaigne l-a definit ca un jurnal de moralist În accepţiunea sa cea mai proprie, eseul se caracterizează printr-un demers digresiv şi ţinută paradoxală Eseul literar are o formă eminamente deschisă, fiind socotit o operă de personalitate Trăsăturile eseului sunt: subiectivitatea, ineditul şi originalitatea punctului de vedere, înlăturarea documentării şi erudiţiei În literatura română cele mai cunoscute volume de eseuri sunt Pseudokinegetikos de Odobescu, Scrieri din trecut de M Ralea, Ulyse de G Călinescu, Eseuri, de N Tertulien În literatura universală s-au remarcat Montaigne, cu Eseuri-le sale, Montesquieu, cu Eseu asupra moravurilor etc e) monografia reprezintă un studiu de profunzime în care se tratează, amănunţit şi în întregime sub toate aspectele, o 6 problemă din domeniul artei sau literaturii După conţinut monografiile pot fi: literare (Viaţa lui Mihai Eminescu de C Călinescu), istorice, sociologice etc Într-o monografie interesează atât cercetarea documentelor cât şi o interpretare completă şi originală a lor Monografia este cea mai pretenţioasă formă critică, implicând din partea autorului nu numai erudiţia dar şi o viziune critică, în măsură să valorifice toate aspectele vieţii unui scriitor sau a operelor sale Monografiile critice se referă fie la viaţa şi opera unui scriitor, la un curent literar sau la destinul unui geniu Un exemplu foarte elocvent este monografia lui E Lovinescu intitulată Titu Maiorescu şi contemporanii lui Pe lângă rigoarea ştiinţifică, monografiile trezesc interesul şi prin unele calităţi artistice precum prezenţa unor naraţiuni organizate epic, inserţia unor portrete individualizate sau a unor caracterizări evocatoare Poetica şi valoarea estetică Poetica este o disciplină consacrată faptului literar, pe care îl studiază în implicaţiile sale teoretice Poetica este o ştiinţă interdisciplinară care s-a constituit din interferenţa lingvisticii şi criticii literare aplicate la textul literar, considerat ca limbaj Poetica modernă nu se confundă cu stilistica (disciplină a expresivităţii stilului) pentru că se constituie ca o descriere de structuri verbale, de contexte de opere literare întregi, pe când stilistica studiază operele doar ca unităţi verbale ale operelor (cuvinte, frază etc ) Poetica a fost constituită prin adoptarea metodelor lingvisticii, obiectivul poeticii ca ramură a lingvisticii fiind 7 studiul raporturilor dintre funcţia poetică şi celelalte funcţii ale limbajului Noua direcţie a poeticii conturată prin studiile aplicate ale formalismului rus (R Jakobson,B Tomaşevski, V Sklovski) şi prin lucrările noii critici americane (Brooks) Poetica se constituie astfel ca o disciplină cu totul aplicativă, lipsită de ambiţii ori finalităţi normative, ca o descriere de structuri verbale literare Normele externe, ca şi intenţiile expresive ale textului sunt puse între paranteze de cercetătorii poeticii Poetica se ocupă nu de microunităţile verbale (ca stilistica), ci de macrounităţile structurale În deceniul şapte al secolului XX se poate remarca o interferenţă între studiile de poetică şi cele de semiotică literară Poetica devine pentru semiotician un metalimbaj, un limbaj care are ca obiectiv limbajul însuşi Se întreprind astfel unele analize concrete, pornindu-se de la diferenţierea pe care o face Roman Jakobson între funcţia de comunicare a limbajului, orientată spre semnificaţie şi funcţia sa poetică orientată spre semn Poetica modernă studiază structurile poematice A apărut o poetică a prozei (Tz Todorov) o gramatică a poeziei (R Jakobson), o poetică a subiectelor (A Veselovski) etc Poetica modernă s-a dezvoltat după al doilea război mondial datorită progresului înregistrat de structuralism, fiind considerată o fază modernă a criticii de limbaj Poetica modernă şi-a constituit o serie de procedee şi metode care îi permit să descrie legăturile dintre semnificant şi semnificat, dar şi corelaţiile specifice stabilite între ele de opera poetică 8 Teoria valorilor şi structuralismul Structuralismul desemnează o orientare metodologică ce are în vedere depistarea “structurilor” în domeniul cunoaşterii Aplicarea cercetării la nivelul structurii înseamnă studierea obiectului şi nu a cauzei, a prezenţei sale şi nu a devenirii sau transformării sale Termenul de structură (lat structura – construcţie) este folosit în sens modern pentru prima dată de Kant În secolul XIX termenul de structură este folosit mai ales în ştiinţe (mineralogie, chimie, psihologie), fiind pus în opoziţie cu funcţia, marcându-se astfel relaţia static-dinamic În filosofie şi psihologie structura este folosit pentru prima dată de Wilhelm Dilthey în Idei cu privire la o psihologie descriptivă (1894) Utilizat în ştiinţe diferite, termenul de structură are două accepţiuni mai importante: Gestalt, prin care structura tinde spre ideea de organism ce presupune colaborarea intimă a părţilor întregului şi Pattern (tipar), termen care sugerează ideea de schemă, de mecanism, de reţea internă a părţilor întregului În lingvistică, termenul este folosit în 1916 de Ferdinand de Saussure, care revoluţionează cercetarea lingvistică prin ideea limbii ca sistem şi prin analiza semnului Nota de structură va fi modificată de alţi cercetători, fiind preluată apoi de antopologi (Cl Lévi-Strauss), filosof cult (Michel Foncault), de axiologie, de psihologie (Jacques Lacan) de economişti politici (L Althusser), de critici literari (Barthes, Lucien Goldmann) Prin utilizarea modelelor lingvistice structuraliste în analiza stilistică, termenul de structură a pătruns şi în critica şi teoria literaturii, opera literară fiind înţeleasă ca structură Întinderea exclusivă a obiectului în sine, însoţită de neglijarea aspectului dinamic al realităţii a dus la apropierea structuralismului de neopozitivism 9 Prima încercare de aliniere a cercetării literare la metodele lingvisticii o reprezintă formalismul rus (Victor Sklovski Roman Jakobson, Tânianov, B Tomaşevski), care vizează transformarea analizei literare într-o metodă ştiinţifică O orientare structuralistă importantă este Şcoala de la Praga (Jan Mukarovsky) care înlătură dualismul formă–conţinut al formaliştilor ruşi şi introduce simbolul, structura proprie criticii literare Totodată, reprezentanţii acestei şcoli impun ideea necesităţii studiului istoriei literaturii, înţeleasă ca o structură modificată prin schimbarea elementelor ce o compun Structuralismul conţine şi o orientare americană (I A Richards, Critica poetică, W Empson, Şapte tipuri de ambiguitate), un structuralism stilistic german (Leo Spitzer, E Auerbach, Wolfang Karyser, Hugo Friedrich) Există, de asemenea, o orientare textualistă, de inspiraţie structuralistă (Damaso Alonso, Jean Rousset), structuralismul Noii critici franceze (R Barthes, G Genette, Jean Starobinski, J P Richard În critica literară românească pot fi găsite idei ce premerg structuralismul contemporan manifestate în lingvistică şi în analize stilistice Un exemplu concludent de intuire a beneficiilor metodologice ale structuralismului îl reprezintă concepţia asupra structurii capodoperei şi stilistica genurilor literare la Mihail Dragomirescu, analizele literare ale lui Dimitrie Caracostea, critica de sursă fenomenologică a lui Camil Petrescu din Noua structură şi opera lui Marcel Proust, modelele de analiză stilistică ale lui T Vianu etc Structuralismul reprezintă astăzi o expresie a confruntărilor de idei din lumea contemporană Cu toate acestea, reproşul fundamental ce se poate aduce structuralismului este acela că în cercetările de tip structuralist mesajul tinde să dispară în faţa limbajului, esenţa tinde să fie omisă ori estompată din cauza structurii, iar semnul să se dizolve în beneficiul construcţiei formale 10 Viciul metodologic al structuralismului este acela al fetişizării structurii, căci, neglijând geneza şi funcţia istorică a structurii, metoda structuralistă intră în conflict cu dialectica, cu adevărurile vieţii Structuralismul a fost ilustrat cu rezultate de excepţie de către Şcoala formală rusă, o grupare lingvistică ce punea accentul pe expresia literară a operei literare, pe formă Reprezentanţii cei mai importanţi ai acestei grupări de sorginte structuralistă sunt Victor Şklovski, Roman Jakobson, Iuri Tânianov, Boris Tomaşenski În plan teoretic, reprezentanţii Şcolii formale ruse porneau de la ideea că limbajul poeziei (al literaturii artistice în general) reprezintă un sistem de comunicare cu totul deosebit de cel constituit de limba comună Calitatea distinctivă esenţială a fost definită prin termenul de ostrenenie (singularizarea, insolitarea) cuvântului, care face ca în limba poeziei cuvintele să însemne cu totul altceva decât în limbajul curent Pornind de aici, reprezentanţii Şcolii formale au considerat că singura sarcină adecvată a cercetării literare este studierea procedeelor de realizare a formei, deoarece numai forma dinamică transformă materialului amorf într-o operă de artă Cercetarea literară are ca obiect, în viziunea acestor cercetători, nu literatura, ci literaritatea Literaritatea desemnează totalitatea procedeelor prin care materialul luat din viaţă (societate, economie, politică) devine operă de artă, i e literatură Prin intermediul literarităţii opoziţia tradiţională dintre conţinut şi formă este reformulată ca opoziţie dintre material şi procedeu Formaliştii identifică “materialul” cu realitatea nonverbalizată iar procedeul cu literatura însăşi În momentul când este întocmită prin intermediul procedeului, literatura este formă distinctă, căpătând un statut autonom şi opunându-se lumii exterioare Extinzându-şi preocupările şi asupra istoriei literaturii, reprezentanţii Şcolii formale au fundamentat teoria evoluţiei literare ca succesiune de sisteme, noile forme literare 11 impunându-se nu pentru a exprima un conţinut nou, ci pentru că cele vechi îşi pierd valabilitatea artistică Cu timpul, preocupările Şcolii formale s-au diversificat reprezentanţii ei afirmându-se prin lucrări fundamentale ca Teoria prozei de V Sklovski şi Poetica de B Tomaşevski În aceste lucrări, operele literare sunt abordate ca o unitate complexă de relaţii şi elemente funcţionale, ca structuri de gen deosebite, distincte Sunt elaborate, sub îndrumarea şi la iniţiativa reprezentanţilor Şcolii formale ruse, mai multe teorii de o mare însemnătate: 1 Teoria subiectului, conform căreia trebuie să se opereze o distincţie netă între subiect (“modul în care cititorul a luat cunoştinţă de cele întâmplate” într-o operă epică) şi fabulă (“ceea ce s-a petrecut efectiv”) Formaliştii ruşi au subliniat caracterul original, creator de convenţie artistică al subiectului, căci în realitate nu există decât un număr limitat de situaţii esenţiale de viaţă care se combină la nesfârşit Fabula presupune o legătură cauzal-temporală între temele expresive 2 Teoria situaţiilor de motivaţii, denumeşte îndreptăţirea introducerii unui motiv, într-o operă literară, Tomaşevski (în Teoria literaturii) clasifică motivaţiile astfel: a motivaţia compoziţională, al cărei principiu constă în economia şi oportunitatea motivelor; b motivaţia realistă, care constă în sentimentul veridicităţii evenimentelor reprezentate estetic În virtutea unei astfel de motivaţii, orice motiv trebuie introdus într-o anume situaţie ca unul probabil, veridic c motivaţia estetică, ce justifică estetic introducerea fiecărui motiv 3 Teoria ritmului în poezie, a artei ca sistem de semne etc Lucrările de maturitate ale reprezentanţilor formalismului rus au condus la recunoaşterea acestora ca precursori ai structuralismului şi semioticii Deşi li s-a reproşat 12 interesul slab pentru conţinut, pentru aspectele ideologice, reprezentanţii Şcolii formale ruse au contribuit în mod decisiv la dezvoltarea criticii şi poeticii, înţelegând opera ca realitate autonomă, desprinsă de orice ingerinţe extraestetice Semiotica şi axiologia Semiotica sau semiologia (gr semion-semn; logosvorbire) desemnează ştiinţa ce studiază funcţia semnelor în viaţa socială Termenul a fost introdus de F de Saussure în Cours de ligvistique generale (1916) pentru a desemna o ştiinţă a semnelor, în care lingvistica şi semantica nu erau decât părţi componente Orice domeniu cercetat ca un sistem de semne ce exprimă idei constituie o ramură a semioticii (literatura, limba, miturile, folclorul, muzica, moda etc ) Aceste sisteme de semne alcătuiesc diverse structuri cărora le sunt aplicate descrieri semiotice Astăzi prin termenul de semiotică (impus mai ales prin lucrările lui Peirce şi Morris) înţelegem ştiinţa care se ocupă cu studiul general al semnelor, indiferent de natura acestora Semnele sunt studiate din trei perspective: a perspectivă pragmatică (relaţia semn-om) b perspectiva semantică (relaţia semnificatsemnificant) c perspectiva sintactică (relaţia dintre semne) Importanţa metodelor lingvistice în semiotică provine din cercetarea sistemelor de semne ale limbilor naţionale ca principale forme de comunicare Semiotica utilizează terminologia lingvisticii structurale S-a observat că oricare ar fi obiectul semn (gest, sunet, imagine) el nu e accesibil cunoaşterii decât prin intermediul limbii Semiotica este utilizată pentru a se găsi “adevărul” (Barthes) dovedindu-se astfel că nu lingvistica este o parte a semioticii, ci semiotica este o parte a lingvisticii, acea parte care va “studia marile unităţi semnificante ale discursului” Semiotica este, aşadar, o formalizare, o producere 13 de modele, de sisteme formale a căror structură este analoagă sau izomorfă structurii sistemului studiat Semiotica se serveşte de modele lingvistice, matematice şi logice pe care le aplică practicii semnificanţilor pe care-i studiază Problematica semiotică actuală este de a continua formalizarea sistemelor semiotice din punct de vedere al comunicării, privită ca un proces de elaborare a sensului, anterioar transmiterii semnului Sunt posibile două căi de dezvoltare a semioticii: a cercetarea aspectului măsurabil, reprezentabil al sistemului semnificant (în artă, estetica numerică a lui Marx Bense); b construirea unei noi problematici ştiinţifice, care introduce un nou concept: producţia transformatoare anterioară comunicării şi schimbului de sens Cercetările recente acordă atenţie interpretării artei ca sistem de semne, punându-se în evidenţă nivelele fenomenelor estetice care funcţionează sintetic (universul social, axiologic, semantic) Practica socială (economie, moravuri, artă etc ) e înţeleasă şi ea ca un sistem semnificant, structurat ca un limbaj, astfel încât orice practică poate fi studiată ştiinţific pe baza unui model secundar Literatura este considerată ca o practică semiotică particulară, ce are avantajul de a face mai uşor sesizabilă producerea sensurilor Introdus de Saussure, conceptul de semn desemnează un element perceptibil prin simţuri care reprezintă, indică sau exprimă ceva diferit de sine însuşi În Cursul de lingvistică generală, Saussure defineşte semnul ca pe o entitate psihică cu două faţete,care uneşte nu un lucru cu un nume, ci un concept şi o imagine acustică Saussure scrie următoarele: “propunem să păstrăm cuvântul semn pentru a desemna totalul şi să înlocuim conceptul şi imaginea acustică, respectiv prin semnificat şi 14 semnificant” Din aceste aserţiuni se va naşte teoria modernă a semnului, definit ca entitate ce poate deveni sensibilă (semnificantul), marcând, pentru un grup definit, o absenţă, aceea a semnificantului Între cele două componente ale Semnului se stabileşte o relaţie de semnificare Semnul este întotdeauna instituţional şi convenţional, în sensul că el nu există decât pentru grupul delimitat care îl foloseşte F de Saussure a mai accentuat şi caracterul arbitrar al Semnului ca şi caracterul linear al semnificantului, deoarece sunetele vorbirii nu pot exista decât în succesiune Când lingvistica, devenită ştiinţă-pilot, a început să-şi impună terminologia ei criticii şi teoriei literare, opera de artă a fost echivalată cu Semnul, expresia ei corectă cu semnificantul, iar conţinutul de idei – cu semnificatul Prin constituirea poeticii, ca disciplină de interferenţă dintre lingvistică şi critică, opera a început să fie considerată o realitate autonomă, semnificând nu în raport cu o altă realitate preexistentă, ci cu celelalte valori – semne de care este legată într-un sistem, având un semnificat propriu, indiferent de referent (realitate lingvistică) În analiza contemporană a operei literare ca semn pot fi deosebite două direcţii: a depăşirea identificării referent – semnificat, începând cu estetica lui Kant, până la direcţiile critice actuale: b studierea semnificatului nu în funcţie de referent, ci în funcţie de semnificantul lor Textului literar i se admite acum calitatea intrinsecă de semn, înglobat într-un sistem de semne, criticul fiind interesat de modul intern de funcţionare a relaţiilor semnificat-semnificant în operă şi nu de impresia produsă de ea S Alexandrescu subliniază că “aici criticul întocmeşte unica realitate a operei şi paradoxal, singura neobservată în configuraţiile teoretice, precedente: limbajul (…) Ca atare, semnificantul, acest prag al semnificatului, poate fi trecut numai prin delimitarea lui într-o 15 materie specifică, limba, ca vehicul al culturii căreia îi aparţine Critica devine poetică ”(Introducerea în poetica modernă, în vol Poetică şi stilistică) O altă accepţiune a semnului o aflăm în receptarea critică Aici, opera devine pentru receptor numai semnificant G Genette a observat că, dacă scriitorul se defineşte faţă de universul exterior şi faţă de limbaj, criticul se defineşte faţă de un univers structurat de semne, care este opera Cu alte cuvinte, elementele semnificate devin semnificante şi invers D Alonso observa că “semnificantul este materia înregistrabilă fizic, singura dificultate pe care o reprezintă este numărul aproape infinit al relaţiilor pe care le implică (…) Semnificantul nu este altceva decât propria noastră intuiţie a poeziei (…) Semnificantul nu este analizabil, nu este sesizabil, ci rămâne inefabil ” Neoretorica în spaţiul valorilor estetice Neoretorica este un curent al gândirii filosoficolingvistice moderne care reia, dintr-o perspectivă nouă, pluridisciplinară, teoria şi tehnica limbajului ca mijloc de influenţă a opiniei receptorului Dacă în America reluarea retoricii s-a făcut pornindu-se de la teoria comunicaţiei, în Europa, interesul pentru retorică a fost revitalizat de cercetările lingvistice Una dintre cele mai plauzibile şi mai curpinzătoare definiţii a retoricii este cea oferită de Grupul m: “Retorica este cunoaşterea procedeelor de limbaj specific literare Prin poetică înţelegem cunoaşterea exhaustivă a principiilor generale ale poeziei, înţelegând poezia stricto-sensu, ca model al literaturii Retorica, studiu al structurilor formale, se prelungeşte într-o transretorică, care este, cu siguranţă, ceea ce se numea odinioară a doua retorică sau poetică Ei îi revine misiunea de a explica 16 efectul şi valoarea acestor cuvinte modificate pe care le rostesc poeţii şi mai întâi, misiunea de a determina ca procent de modificări este compatibil nu numai cu buna funcţionare a figurii, ci şi cu acceptarea ei de către conştiinţa estetică ” (Grupul m, Retorică generală) Reprezentanţi cei mai semnificativi ai retoricii sunt Ch Perelman, I A Richards, New Criticism, R Barthes, G Genette, Tz Todorov Estetica, teoria literaturii, critica literară În stadiul actual se înregistrează două direcţii principale în teoria literaturii: a o disciplină teoretică asupra artei literaturii în sens larg (Ştiinţa artei) b o disciplină specială ce reia vechea denumire de poetică Preocupările de poetică se referă uneori la comunicarea versificată (R Jakobson: “analizarea versurilor cade în întregime în competenţa poetică, iar aceasta, la rândul ei, poate fi definită ca o parte constitutivă a lingvisticii, care se ocupă de rapoartele dintre funcţiunea poetică şi celelalte funcţiuni ale limbajului”) În practică, însă, preocupările poeticii tind să se lărgească la folosirea literară a cuvântului, cercetată în strânsă dependenţă de lingvistică Importanţa cercetărilor şi metodologiilor lingvistice pentru teoria literaturii este unanim recunoscută astăzi Pierre 17 Francastel vorbeşte de rolul de “ştiinţă-pilot” asumat de lingvişti După R Jakobson, literatura nu are alt mijloc de comunicare decât cuvântul şi orice fapt de literatură este un fapt de limbă, ceea ce ar justifica crearea unei lingvistici speciale (“lingvistică poetică”), care în colaborare cu stilistica, să cerceteze operele literare Cu toate acestea, unele aspecte ale fenomenului literar (dislocarea timpului în romanul contemporan, modurile de construcţie discontinuă, sau fenomenul de estompare a personajului literar ) nu sunt doar fapte de limbă, ele trebuie cercetare şi din alte perspective Raportul teoriei literaturii cu estetica este de la general la particular, căci relaţiile stabilite de estetică prin generalizarea şi sistematizarea experienţei artistice se referă şi la literatură, care oferă şi ea puncte de plecare pentru generalizare Estetica generală studiază funcţiile artei, raporturile dintre material şi spiritual în artă, raporturile artă-societate, valoarea estetică Estetica literară (teoria literaturii) are ca obiect, pe de o parte, modul diferenţiat în care aceste probleme generale se pun în literatură (compoziţia operei literare, curente literare, procesul de creaţie în literatură, problemele receptării etc ) dar şi, pe de altă parte, fapte proprii literaturii ca artă a cuvântului Relaţia teorie literară /ştiinţa literară este mai nuanţată S-ar părea că teoria literară (cercetarea sistematică a faptelor de literatură) este echivalentă cu ştiinţa literară În realitate, ştiinţa literară are un sens mai larg ce cuprinde teoria literară, critica şi istoria literară Rene Wellek subliniază că: “În studiul nostru special, distincţiile între teoria literară, critica literară şi istoria literaturii sunt evident cele mai importante Este mai întâi distincţia între un concept despre literatură ca ordine simultană şi un concept despre literatură care o consideră în primul rând ca pe o serie de opere sistematizate în ordine cronologică şi ca parte integrantă dintr-un proces istoric Este apoi distincţia între cercetarea principiilor şi criteriilor literaturii şi cercetarea operelor literare concrete, fie că le studiem separat, fie că le studiem în 18 succesiune cronologică Este potrivit să atragem atenţia asupra unor astfel de distincţii fie descriind ca teorie literară cercetarea principiilor literare, categoriile sale, criticile sale ş a m d , fie diferenţiat studiul operelor de artă concrete ca critică literară (fundamental concepută static) sau ca istorie literară ” (Wellek, Warren, Teoria literaturii) Teoria literaturii este diferenţiată astfel, de istoria literară după criteriul opoziţiei dintre sistematic şi simultan pe de o parte şi succesiv, istoric, pe de altă parte În acelaşi timp, teoria literaturii devine o cercetare a principiilor, categoriilor, criteriilor literaturii, în timp ce istoria şi critica literară se referă la operele concrete, în succesiune şi procesualitate (în cazul istorie literare) sau static şi separat (în cazul criticii literare) Teoria literaturii este de neconceput în afara istoriei Metodele istorice folosite cu funcţii şi o optică proprie, sunt indispensabile, întrucât stabilirea de categorii, principii, relaţii nu poate ignora fluctuaţia, diversitatea, transformarea istorică Teoria literaturii porneşte de la diversitatea simultană sau succesivă şi construirea categoriilor şi relaţiilor care desemnează continuitatea, evoluţia, mişcarea Astfel, nu se poate vorbi de stil literar fără a se confrunta, fără a se supune unei interpretări comparative diversitatea şi evoluţia istorică a stilurilor, sau nu se pot ignora formele diverse luate de curentele literare, înainte de a se propune o categorie de curent estetic viabilă, sistematică Celălalt criteriu al diferenţierii teoriei literaturii de critică şi istorie literară este cel al raportului cu concretul, cu individualitatea operei literare În acest sens, orice construcţie teoretică se susţine în măsura în care păstrează contactul cu diversitatea istorică sau simultană Teoretizarea pretinde o cunoaştere minuţioasă a concretului, referiri frecvente cu caracter ilustrativ Istoria şi critica literară sunt însă tot timpul legate de concret, ele stabilind serii cronologice (în istoria literaturii) sau analizând şi apreciind (în critica literară) operele individuale 19 În acelaşi timp, istoria şi critica literară ordonează şi valorifică faptele de literatură pe baza cărora teoria îşi construieşte conceptele şi relaţiile La rândul lor, aceste concepte şi relaţii sunt valorificate de istoria şi critica literară Teoreticianul literar operează cu valori consacrate, cercetate prealabil de istoricul sau criticul literar Aceasta presupune că teoria literaturii este implicit o disciplină axiologică În măsura în care descrie în mod sistematic şi clasifică fenomenele, în măsura în care stabileşte relaţii între aceste fapte şi fenomene estetice, teoria literaturii implică o atitudine ştiinţifică metodică Punerea în relaţie poate duce la o schemă generală, explicativă, trecând disciplina de la stadiul descriptiv şi clasificator la cel explicativ Explicaţia în teoria literaturii nu este pur raţională, pentru că numărul şi ponderea factorilor care au generat un fenomen sau o operă literară nu sunt exprimabile cu precizie totală Stadiul explicativ se păstrează, într-un fel, şi pe teritoriul probabilului, al ipotezelor Termenul de disciplină ştiinţifică aplicat teoriei literaturii implică un echilibru de atitudine şi rigoare a formulărilor, dar şi o înţelegere adecvată multiplă a fenomenelor şi relaţiilor literare În strâns raport cu explicarea operei literare se află evaluarea unei opere, a unui motiv sau fenomen literar Evaluarea este un moment indispensabil atât în critică, cât şi în teoria literară Pe de altă parte, există discipline aflate la frontierele teoriei literaturii cu alte ştiinţe: cu lingvistica, în cazul poeticii şi al stilisticii, cu etnologia, în cazul folcloristicii În măsura în care intervin metode sau preocupări estetice, stilistica poetică şi folcloristica se integrează în ştiinţa literaturii Astfel, în unele lucrări de stilistică a expresiei este prezentă teoretizarea (Vianu despre Problemele metaforei) după cum în alte lucrări de stilistică se practică şi analiza critică Teoria literaturii este o disciplină care, preluând şi valorificând efectul analitic şi axiologic al istoriei şi criticii 20 literare, îmbogăţită cu concepte şi criterii noi de studiu, reuşeşte să generalizeze aspectele concrete, stabilind legi generale, criterii şi relaţii ale fenomenelor literare Orice disciplină ştiinţifică cu obiect definit trebuie să aibă metodele ei proprii de cercetare, însă ideea de metodă exclusivă este cu totul eronată, pentru că există între ştiinţe foarte diverse schimburi de metode adaptate la obiectul propriu (de exemplu, în biologie sunt utilizate formele chimice etc ) Interferenţele cu alte discipline se traduc în teoria literară prin cunoştinţele variate pe care aceasta le solicită (cunoştinţe de estetică generală, de istorie universală, de istorie şi teoria altor arte, de logică sau psihologie etc ) Principalele metode ale teoriei literaturii sunt: metoda lingvistică, istorică, comparată, sociologică, dar şi metoda psihologică şi logică Cercetarea textului literar comportă accente şi procedee diferite pentru istoricul literar, pentru editor sau pentru teoreticianul literar Variantele unui manuscris permit istoricului literar să traseze evoluţia unui scriitor, să urmărească această evoluţie a unei individualităţi în contextul ei istoric, supusă unor variate influenţe şi condiţionări Editorul va cerceta aceleaşi fapte cu interesul practic de a fixa textul optim al unei ediţii, în timp ce teoreticianul urmăreşte textele pentru a ajunge la enunţuri generale cu privire la tipul de creaţie pe care scriitorul îl desemnează sau la alte relaţii generice Analiza stilistică urmăreşte să identifice procedeele şi să le unifice într-o individualitate stilistică, cercetarea teoreticianului literar fiind interesată de tipuri şi de relaţii generale între un anume tip estetic, o anumită structură şi procedeele de stil predilecte Diferenţe de puncte de vedere sunt implicate de aplicarea metodei istorice sau a celei comparate Istoricul literar e mereu interesat de individualitatea faptelor literare, în diacronie (evoluţie cronologică), în timp ce comparatistul este interesat de un anume raport, de o influenţă acceptată integral sau respinsă ca şi de circularea unui motiv sau teme literare 21 Comparaţia individualităţilor artistice, simultane sau succesive, îi permite teoreticianului să identifice categoria şi relaţiile generale Constatând diferitele individualităţi fără a abstractiza, el caută elemente ce se continuă şi desemnează un tip compoziţional, stilistic, un tip de curent Cercetarea istorică este interesată de istoria fenomenului şi de istoria gândirii despre fenomen, de istoria genurilor, de modul cum s-a dezvoltat lirica, opera dramatică şi de istoria teoriei genurilor Studiul sistematic al esteticii literare nu implică şi cercetarea evoluţiei ideilor estetice respective care constituie o ramură aparte Cu toate acestea, incursiunile în istoria ideilor sunt mereu utile şi uneori, indispensabile pentru înţelegerea fenomenului însuşi De asemenea, ignorarea valorii unei opere a fost afectată de exprimarea în termeni exclusiv sociologici a relaţiilor estetice, deşi cercetătorul operei nu se poate lipsi de date referitoare la relaţiile dintre operă, autor, curent şi societate dintr-un moment istoric determinat, sau la relaţia operă-autor, care nu trebuie redusă la relaţia simplificatoare dintre scris şi biografie De aceea, metodele sociologice şi psihologice sunt necesare, dar ele trebuie să păstreze în subtext conştiinţa valorii Sociologia literară este interesată de fenomene ale creaţiei, structurii, difuzării literaturii în condiţionarea lor socială, fără a implica ierarhii, valori şi non-valori Există şi alte metode pe care interferenţele de domenii le pretind teoriei literare Se poate constata, astfel, o largă zonă de contact a teoriei literaturii cu lingvistica, pentru că principiile literare izvorăsc tocmai din elementele concrete ale textului Ca şi critica literară, teoria literaturii este solicitată azi de metode foarte variate, aparţinând unor ştiinţe cu obiect învecinat, aflate uneori în interferenţă Istoria sociologică şi psihologică, lingvistică şi antropologică propun toate metodele analizei critice şi a generalizării teoretice 22 Criticul şi teoreticianul literar are la dispoziţie, astfel, un arsenal metodologic ce tratează diferite grupe de probleme cu mijloace adecvate fiecăreia De exemplu, fertilitatea perspectivelor deschise de psihanaliză sau de psihologie în spaţiul esteticii şi al teoriei literare este incontestabil (mai ales prin metoda psihocritică a lui Charles Mauron, în care accentul cade pe latura psihologică, abisală a personalităţii creatoare), deşi este respectată şi autonomia obiectului estetic Estetica sau teoria literaturii nu pot folosi metodele altor discipline aşa cum sunt ele, ele trebuie nuanţate şi remodelate Caracteristice pentru stadiul actual al teoriei literare este coexistenţa mai multor metode complementare În orice disciplină termenii acesteia evoluează odată cu disciplina respectivă, pentru a se fixa la un moment dat În teoria literaturii există termeni din vechile retorici şi poetici (metonimia, sinecdoca, hiperbola, metafora etc ), după cum, în alte capitole ale teoriei literare, termenii de circulaţie aparţin limbajului comun (personificarea, curentul literar, şcoala literară, stilul) În câteva direcţii din teoria literaturii se observă efortul de inovaţie terminologică, care permite manevrarea unor termeni cât mai riguros delimitaţi şi definiţi (ex conotaţie, semnificant şi semnificat, sincronie şi diacronie) Teoria literaturii a fost primită la început cu rezerve sau chiar cu refuzuri Unele contestări priveau ca imposibilă ideea unei ştiinţe despre artă, caracterizată printr-un frumos insesizabil, indemonstrabil În câmpul criticii, refuzul teoretizărilor este legat de metoda impresionistă, care porneşte de la variabilitate şi individualitatea operei O negare parţială a existenţei unor teorii estetice a artelor o efectuează Benedetto Croce Principalele momente ale sistematizării gândirii estetice sunt legate de evoluţia literaturii înseşi, pentru că poeţii şi-au format opinii cu privire la propria lor artă, din cele mai vechi timpuri 23 Termenul de estetică este consacrat în sec XVIII-lea de Alexander Baumgarten Data apariţiei esteticii literare se confundă cu aceea a esteticii Generalizările despre artă au început de multă vreme şi s-au sprijinit pe teoretizările literare Teoria literaturii îşi are începuturile în dialogurile platonice, în Poetica lui Aristotel, în Tratatul despre sublim sau în Arta poetică a lui Horaţiu, pentru a se dezvolta o dată cu poeticile alexandrine sau cu cele ale Renaşterii şi clasicismului În aceste condiţii, preocupările de poetică coexistau cu generalizările estetice şi cu observaţiile specific literare Este imposibil, aproape, să se separe în practică cele trei laturi ale cercetării literare, pentru că aproape nu a existat critic sau istoric al literaturii care să nu fi făcut teoretizări, mai mult sau mai puţin sistematice Nu pot fi neglijate nici părerile despre artă ale scriitorilor, materializate fie sub forma publicistică militante, a unor eseuri, prefeţe sau chiar opinii ale unor personalităţi literare (Th Mann) Diferenţierea teoriei literare s-a produs în sec XIX-XX odată cu aplicarea unor procedee speciale teoretice Teoria literaturii a început, în spaţiul cultural românesc, prin consideraţiile de ciritcă culturală aşe reprezentanţilor Şcolii Ardelene, prin critica de susţinere a lui M Kogălniceanu (Introducţia la revista “Dacia literară”) Importante contribuţii de teorie literară există în consideraţiile lui Lovinescu despre romanul obiectiv şi urban sau despre memorialistică sau în observaţiile lui G Călinescu despre “clasicism, romantism, baroc”, despre estetica basmului, sau contribuţiile lui T Vianu (Arta prozatorilor români, Problemele metaforei şi alte studii de estetică, Estetica) 24 Orientări în critica literară modernă Critica de inspiraţie psihanalitică Pornind de la studiul unei boli psihice (isteria), psihanaliza a început prin a fi o tehnică de investigaţie şi terapie medicală Aprofundarea cercetărilor asupra vieţii psihice a impus apoi conexiunea ei cu alte domenii ale ştiinţelor umane Mai târziu, s-a produs o extindere a metodelor analitice în zone precum psihicul colectiv, antropologia cult , mitologia, lingvistica, arta, critica literară, istoria religiilor Ancheta psihanalitică se bazează pe mărturisirea pacientului, care este adeseori blocată sau care poate conţine, alături de unele informaţii adevărate, alte tipuri de informaţii incoerente, deformate sau false Medicul psihiatru se află astfel în faţa resturilor disparate ale unui discurs verbal a cărui corerenţă şi motivaţie trebuie să le găsească Existenţa umană este situată în opinia lui Sigmund Freud, între principiul plăcerii şi principiul realităţii, acest lucru presupunând că dorinţele fiinţei umane se izbesc în permanenţă de zidul realităţii sociale, ale cărei legi restrictive impun individului şi colectivităţii anumite limite în modul său de a se manifesta sau de a acţiona Funcţia restrictiv-represivă a societăţii face ca individul să nu fie doar ceea ce pare, ci ceea ce ascunde sau nu ştie despre sine De aceea, conştiinţa apare şi ea ca un depozit de adevăruri cât şi ca o “minciună” rezultată din transmiterea parţială a unor informaţii sau impresii, datorită autocenzurii mai mari sau mai reduse a eului Omul este conceput de psihanaliză ca o devenire, căci adultul este marcat de traumele şi dorinţele copilăriei Impulsionat de energia plăcerii (libido), omul este un proiect spre viitor, un vis situat între eros şi thanatos, fiind o făptură predeterminată 25 Dacă psihanaliza a însemnat la început şcoala freudiană (axată pe raportul conştinent/ subconştient, pe semnificaţia refulării, pe raportul copilărie/ vârstă adultă), mai târziu psihanaliza s-a diversificat, orientându-se spre domenii diferite de cercetare, cărora li s-au aplicat metode şi soluţii diferite În vreme ce Freud voia să rămână, mai ales la început, în sfera controlabilă a faptelor, Jung evolua spre o anume filosofie a existenţei umane şi a societăţii, iar Adler spre pedagogie În Introducere în psihanaliză, Freud observă că: “activitatea psihanalizei ne pune în relaţie cu o mulţime de alte ştiinţe morale ca mitologia, lingvistica, etnologia, psihologia popoarelor, ştiinţa religiilor, ale căror cercetări sunt susceptibile să ne furnizeze datele cele mai preţioase” Rezultatele obţinute prin investigarea psihică sunt confruntate cu alte aplicaţii în domeniul mitologiei, al artelor plastice, al literaturii şi al analizei biografiei marilor scriitori Odată cu studiile sale Creaţia literară şi visul în stare de veghe şi O amintire din copilăria lui Leonardo da Vinci, Freud deschide calea investigărilor psihanalizei care vizează opera unui scriitor, mecanismul procesului de creaţie şi psihobiografia unui artist Alte preocupări notabile sunt de consemnat aici Karl Abraham, de pildă, face psihobiografia pictorului Legantini iar Marie Bonaparte se preocupă de Edgar Allan Poe Există numeroase raporturi fertile între literatură şi psihanaliză Teatrul lui O’Neill, literatura expresionistă germană, suprarealismul francez sunt tributari în mare măsură psihanalizei De asemenea, numeroase procedee literare au fost înnoite prin intermediul psihanalizei Robert Jones spunea: “Este imposibil să subestimăm insufleţirea ideilor freudiene asupra literaturii contemporane Sub influenţa psihanalizei scriitorii se simţeau îndreptăţiţi să trateze subiecte mai înainte interzise Revoluţia freudiană stă, de asemenea, la baza anumitor procedee noi: monologul interior, realismul viselor, apariţia obsesiilor apăsătoare, ca la Proust, Cocteau, suprarealiştii 26 Poezia din această epocă se întemeiază pe asociaţii libere, pe inconştient, pe “defularea” cenzurilor obişnuite ale conştiinţei Aplicarea psihanalizei în critica literară porneşte de la faptul că acum critica psihanalitică nu mai priveşte textele literare doar ca pe nişte documente clinice, aprecierea lor fiind făcută cu instrumente ce permit înţelegerea estetică a discursului literar Exemplu: Otto Rank şi Hans Sacs - Inconştientul şi formele sale de exprimare, Hermann Pongs, Psihanaliza şi poezia, Karl Weiss, Rimă şi refren, Simon Lesser, Funcţiile formei În acelaşi context, Jacques Lacan încearcă o fuziune între psihanaliză şi structuralism Aplicarea psihanalizei în critica literară a provocat şi rezerve, pentru că psihanaliza priveşte creatorul nu ca pe un om deosebit, ci din perspectiva pulsiunilor subconştiente Psihanaliza anulează, într-un fel, ideea de subiect liber, stăpân pe sine însuşi Psihanaliza este, însă, o metodologie de demistificare a realităţii şi a fiinţei umane în general În acest sens “jignirea narcisistică” pe care o produce psihanaliza asupra omului de excepţie nu este atât de gravă Faptul că talentul apare ca o pulsiune dominantă, ca o concentrare a investiţiei unei forţe excesive într-o anumită direcţie, nu reprezintă un atentat la statutul artistului, ci o tentativă de situare raţională a acestuia Gravă pentru investigarea psihanalitică rămâne inflaţia realităţii psihice, tendinţa de a explica totul pe această cale, ignorându-se astfel factorii exteriori Psihanaliza explică astfel istoria prin psihologie De introdus de la: Referindu-se la relaţia stabilită între omul de cultură şi şcoala psihanalitică, Herbert Marcuse precizează: “După Freud, istoria omului este istoria represiunii sale Cultura nu impune numai constrângeri existenţei sale sociale, dar şi existenţai sale biologice Ea nu limitează numai anumite părţiale fiinţei umane, ci însăşi structura sa instinctuală” (Eros şi civilizaţie) 27 Jacques Lacan Spre deosebire de alţi exponenţi ai şcolilor de psihanaliză din prima generaţie, care refuzau înscrierea ideilor lor într-un sistem filosofic, Lacan şi-a corelat în mod pragmatic preocupările pur medicale într-o vastă cultură de ordin filosofic, antropologic şi lingvistic În istoria şcolilor psihanalitice, Lacan este considerat continuatorul cel mai fidel al lui Freud, străduindu-se să restaureze tezele acestuia în forma lor originară Lacan preia, în demersul său, sugestii din partea filosofului Hegel, din partea antropologiei culturii, realizând o joncţiune fertilă şi originală între structuralism şi psihanaliză Pe de altă parte, Lacan este preocupat cu precădere de problemele formării eului şi a personalităţii umane, de precizarea modului de comunicare şi de criteriile adevărului, ca şi de modurile de determinare a vieţii psihologice prin semnificanţi anteriori ei Pentru procesul de elaborare a teoriilor sale fundamentale sunt revelatoare două comunicări, Stadiul oglinzii ca formator al funcţiei eului (1949) şi Funcţia şi câmpul cuvântului şi a limbajului în psihanaliză (1953) Experienţele practice l-au condus pe Jacques Lacan la unele concluzii privitoare la stadiul oglinzii – teorie conform căreia, la început, copiii nu au imaginaţia globală a corpului lor, ci doar una fragmentară, pe bucăţi, pe părţi în măsura în care au reuşit să le identifice În a doua etapă (16 luni) copiii, dacă se privesc în oglindă, văd o imagine a cuiva de care încep să râdă (ei nu ştiu că celălalt sunt ei) În a treia etapă (1 an şi 6 luni), copiii constată că imaginea din oglindă e dublul lor, ea nu este nici altcineva real, nici o imagine străină, ci reflectarea corpului lor în totalitatea sa Concluzia care se desprinde de aici este aceea că, prin intermediul corpului, subiectul ia act de sine Această identificare primară, relevată de stadiul oglinzii, este considerată de autor ca o matcă a tuturor identificărilor de mai târziu ale 28 subiectului Ea reprezintă, în acelaşi timp, câmpul iniţial de constituire a simbolurilor şi de declanşare a actului imaginar Imaginarul infantil devine astfel un câmp de semnificaţii, mediat de un lanţ de simboluri Rădăcina sa trebuie căutată în acest stadiu al oglinzii, când copilul, scăpând de fantomele corpului său fragmentat, devine o imagine cu care se identifică Stadiul oglinzii ne oferă regula împărţirii între imaginar şi simbolic A doua teză semnificativă a lui Lacan se referă la intersubiectivitatea şi determinarea fiinţei umane de ordinea simbolică În seminarul despre “Scrisoarea furată”, Lacan demonstrează că omul poate gândi ordinea simbolic, deoarece ea este integrată în existenţa sa Iluzia formării ordinii simbolice prin intermediul conştiinţei rezultă din deschiderea universului imaginar al omului către semenul său Această deschidere ca subiect către celălalt nu poate fi realizată decât cu ajutorul universului Comunicând cu celălalt prin curântul înscris într-un lanţ simbolic, subiectul poate fi anulat de celălalt sau el îl poate înşela pe celălalt, acţionând ca obiect În opera lui Lacan, celălalt poate reprezenta un alt termen al alterităţii vieţii psihice, dar poate fi şi interlocutorul, semenul cu care un subiect comunică, sau anchetatorul, analistul, faţă de care subiectul interogat se comportă într-un anumit fel Lacan observă că în comunicarea interindividuală apare, uneori, o poticneală, o deviere, o ruptură, ceva care deviază coerenţa enunţului Lacan, ca şi Freud, crede că inconştientul apare acolo unde se produce o şovăială, unde apare o ruptură în enunţul subiectului De aici, ideea, deosebit de fertilă că, dacă inconştientul se manifestă prin limbaj, aceasta înseamnă că ecourile sale nu trebuie căutate numai în ceea ce se spune, ci mai ales în ceea ce nu se spune, în acel spaţiu de întrerupere a enunţului verbal: “Discontinuitatea aceasta este, deci, forma esenţială, în care ne apare întâi inconştientul ca fenomen – discontinuitatea în care ceva se manifestă ca o ezitare” 29 Atenţia lui Lacan se îndreaptă cu precădere spre lanţul simbolic al enunţului, spre pierderile inconştiente de informaţii, apare imaginea inconştientului privit ca o metonimie Relaţia dintre informaţiile comunicate şi cele ascunse sau pierdute aduce în prim-plan problema adevărului În dialogul său cu celălalt, subiectul se maschează, se ascunde, transmiţând adevăruri parţiale Lacan se întreabă, astfel, dacă nu cumva, pe planul comunicării, frustrarea este inerentă discursului, subiectul deposedându-se singur de o cantitate de informaţii, în dialogul cu celălalt, subiectul constituindu-se prin intermediul imaginaţiei ca altul Referindu-se la această problemă, Lacan precizează “chiar şi atunci când nu comunică nimic, discursul reprezintă existenţa unei comunicări, chiar şi atunci când neagă evidenţa, el afirmă că cuvântul constituie adevărul” Inconştientul este definit astfel de Lacan ca o istorie a fiecărui individ, marcată de anumite spaţii albe sau ocupată de o minciună, rezultată din cenzurarea adevărului Dar, dacă adevărul nu poate fi găsit aici, el poate fi detectat în altă parte, căci structura limbajului este ca o inscripţie, păstrată sub o formă sau alta, capabilă să facă posibilă decodificarea adevărului Raportul dintre adevăr şi eroare, dintre semnificant şi semnificativ este ilustrat de Lacan prin Seminarul despre “Scrisoarea furată” Ideea că “ordinea simbolică este constituantă pentru subiect”, la care se adaugă observaţia că pe parcursul existenţei sale deplasarea semnificantului poate determina actele fundamentale ale subiectului, este demonstrată de Lacan prin analiza semiologică a nuvelei lui E A Poe Scrisoarea furată, unde principiul repetiţiei îi permite autorului să releve mutaţiile semnificaţiilor Există, deci, în această operă “trei timpi, ordonând trei priviri, suportate de trei subiecţi, încorporate de fiecare dată în persoane diferite” În acest complex intersubiectiv, relevat de 30 circulaţia scrisorii, Lacan descoperă nu numai automatismul repetiţiei, ci şi deplasarea continuă a semnificantului, în funcţie de personajul care deţine scrisoarea furată Se poate spune că scrisoarea devine aici un simbol al inconştientului, jocul privirii neatente şi a obiectului expus la vedere reprezentând locul inconştientului, topica acestuia într-o zonă unde nu îl caută nimeni În aceste relaţii intersubiective, inconştientul se relevă prin actul sau discursul celuilalt În eseul Dincolo de principiul realităţii, Lacan situează teoria liberei asociaţii sub semnul adevărului El relevă fiinţa umană mai mult prin contextul său cultural decât prin cel natural şi apreciază comportamentul adultului atât prin raportarea la structura socială, cât şi la primii ani de copilărie Ideile lui Lacan despre polifonia inconştientului, asemănarea retoricii inconştientului cu limbajul poeziei – indică noi căi fructificate de critica literară Opera lui Lacan reprezintă o sursă importantă de sugestii pentru analiza textuală Critica tematistă Tematismul în critica literară nu reprezintă o descoperire de dată recentă, căci tema reprezenta în retorica greacă şi latină argumentul din cadrul unui discurs Studiul tematic a pornit, aşadar, de la arta retorică şi s-a extins asupra operelor literare Concepută astfel, examinarea tematică a operei literare are la bază o evidentă separare între conţinut şi formă Cercetarea temelor şi a motivelor a fost preluată de literatura comparată, constituindu-se, însă, aici, în mod simplificator, într-un inventar de teme şi motive, separat în manieră artificială de valoarea artistică a operei cercetate În cercetările comparatiste mai recente se ajunge la un nou mod de cercetare tematică, menit să scoată în relief nu ceea ce este comun anumitor categorii de scriitori, ci ceea ce pare să le confere amprenta lor originală cea mai profundă 31 Relaţionată în unele cazuri cu filosofia existenţialistă, cu psihanaliza şi psihologia fenomenelor, critica tematistă propune de fapt, o lectură imanentă a textului literar, corelată cu studiul biografiei scriitorului şi cu contextul social în care se află opera literară Această metodă critică are, desigur, un caracter vădit parţial, dar este deosebit de deschisă unor lecturi noi pe baze filosofice solide În cadrul criticii tematice, J P Richard este un spirit electic, inconsecvent cu sistemul pe care el însuşi l-a elaborat, cu o evidentă preocupare pentru coerenţă şi rigoare Opera critică a lui Jean Pierre Richard cuprinde Literatură şi senzaţie, Poezie şi profunzime, Universul imaginar al lui Mallarmé, Unsprezece studii despre poezia modernă, Proust şi lumea sensibilă Activitatea lui J P Richard pune în lumină o evidentă multiplicare a căilor de abordare a operelor, la care se adaugă aspiraţia permanentă de reconstituire şi descifrare a unor structuri literare caracteristice Pentru J P Richard demersul critic, înţeles ca un proces complex de tematizare a operelor literare, se defineşte ca o tentativă de reconstituire a unui univers artistic conceput ca o totalitate prin datele fundamentale ale calităţii estetice ale textului Constituindu-se ca o experienţă trăită pe marginea existenţei, opera literară reprezintă un univers specific, un produs al funcţiei actului imaginar Pornind de la specificitatea actului individual de creaţie, J P Richard se apropie astfel de intimitatea operei, printr-o metodă ce rezultă din relaţionarea faptului biografic de ordin spiritual cu reflexele pe care acesta le poate avea în procesul de creaţie Criticul francez se comportă faţă de fenomenul literar ca un psiholog capabil să proiecteze comentariul pe un fundal de filosofie existenţială J P Richard se apropie de opera literară din unghiul de vedere al criticului care este, în acelaşi timp, un psiholog al profunzimii, privind opera literară ca pe o expresie pe parcursul 32 căreia scriitorul tinde să se cunoască pe sine şi să se construiască pe sine J P Richard crede că aceste experienţe rezultate din contactul conştiinţei cu lumea au structuri capabile să releve unele teme fundamentale Raportul între eul scriitorului şi obiectivul perceput se realizează în concepţia lui J P Richard, cu ajutorul senzaţiilor Senzaţiile reprezintă astfel matca generatoare a experienţelor intime ale individului, zona de coagulare a imaginilor din opera literară ce traduce o anumită atitudine existenţială În viziunea lui J P Richard apropierea criticului de operă literară trebuie să fie absolut liberă, mediată doar printr-un profund act de empatie Cheia înţelegerii operei literare trebuie căutată doar în textul ei, căci efortul lui J P Richard este acela de a scoate în evidenţă originalitatea operei literare prin detectarea acelor teme esenţiale, capabile să reliefeze specificul universului literar conturat de un anumit scriitor Dacă pentru adepţii psihanalizei şi ai psihocriticii temele exploatate, ca şi metaforele obsedante constituie un anume reflex al inconştientului în creaţia literară, pentru J P Richard temele reprezintă doar anumite relaţii ascunse ce se dezvăluie pe parcursul analizei critice, prin unele expresii, simboluri, imagini cu o frecvenţă semnificativă în text Criticul defineşte tema ca un “principiu concret de organizare, ca o schemă sau un obiect fix în jurul căruia are tendinţa să se constituie şi să se dezvăluie o lume” Actul de identificare al unei teme trebuie să pornească de la criteriul recurenţei, al frecvenţei apariţiilor ei Aşadar, anumite cuvinte-cheie, imagini preferate, obiecte predilecte sunt în măsură să poată fi relevate pe planul expresiei literare Dar J P Richard nu se limitează la acest criteriu, evitând soluţiile de cercetare bazate pe principii cantitative, preferând să ia în calcul valoarea strategică a temelor, calitatea sau funcţia lor topologică, căci critica literară este, după părerea autorului, hermeneutică şi artă combinatorie J P Richard ajunge să conceapă eul receptor al scriitorului şi al fiinţei umane în general ca un complex de 33 senzaţii asociate Studiul despre Stendhal din volumul Literatură şi senzaţie este cel mai elocvent în acest sens, pentru că aici criticul îşi propune să exploreze experienţa originală a scriitorului francez Preocupările acestea stăruitoare pentru a descifra matca originară comună tuturor scrierilor lui Stendhal duce spre o viziune nivelatoare a operelor sale Personalitatea şi operele scriitorului pun în lumină, în viziunea lui Richard, o structură psihologică bipolară, caracterizată prin prezenţa spiritului himeric lucid şi a visătorului himeric Experienţa originară a lui Stendhal are ca elemente componente ariditatea şi tandreţea J P Richard pleacă de la premisa că în contactul lor cu lumea personajele lui Stendhal nu au o esenţă umană prestabilită Fiinţe ingenue, în prima lor etapă de existenţă, aceste personaje îşi construiesc un univers propriu, un anumit ideal, doar prin intermediul exclusiv al senzaţiilor Criticul francez consideră că traiectul existenţial al eroilor lui Stendhal se caracterizează printr-o permanentă goană după fericire Dacă la începutul carierei lui Stendhal, contactul persoanelor sale cu lucrurile era redat printr-o descriere relativ aridă, mai târziu aceasta a fost înlocuită printr-o anumită tandreţe internă Drumul personajelor de la real la imaginar şi de la stările de reverie la perceperea concretă a obiectului este reconstituit de scriitor prin viziunea unui flux imaginar În volumul Poezie şi profunzime efortul de înţelegere şi de simpatie al criticului rămâne centrat asupra momentului prim al creaţiei literare Ispitit de descifrarea “intenţiei fundamentale”, de reconstituirea proiectului operei, J P Richard este conştient că sistemul său de lectură nu duce la o înţelegere totală a operei Prima tentativă a criticului, în acest volum, constă în găsirea unui numitor comun pentru operele lui Nerval, Baudelaire, Rimbaud şi Verlaine Acest numitor comun este, în principal, în opina sa, experienţa abisului, comportamentul acestor poeţi faţă de profunzime, ce dă nota specifică a lirismului lor 34 Astfel, scrierile lui Nerval trădează năzuinţele de împăcare între izbucnire şi profunzime, în timp ce Baudelaire demonstrează vocaţia sa pentru prăpastia ameţitoare, iar Rimbaud se caracterizează prin dorinţa de negare a profunzimii În cazul lui Verlaine, criticul semnalează o absenţă faţă de sine şi invadarea universului său literar de senzaţiile fade, lipsite de relief puternic conturat Construit cu ingeniozitate, eseul despre Verlaine este una din încercările de explicare detaliată a notei dominante a operei Raportat la lucruri, Verlaine apare astfel în ipostaza poetului care adoptă o atitudine pasivă, de aşteptare Opera sa este caracterizată de critic printr-o atitudine de linişte, de seninătate senzorială, căci între obiectivele percepute şi eul scriitorului distanţa este atât de mare încât, până să ajungă la el, senzaţiile obiectuale îşi pierd bogăţia şi sensurile originare Din această cauză, universul poetic verlainian este dominat de senzaţiile slabe, miresmele, culorile, sunetele dând în permanenţă impresia de fad, ofilit, atenuat J P Richard descifrează conştiinţa contradictorie a poetului de a-şi prelungi contactul cu lumea, nota antinomică de fad-strident fiind tonalitatea specifică a poemelor lui Verlaine J P Richard constată, în ultima parte a activităţii creatoare a lui Verlaine un reviriment, o fortificare a tonurilor, asociată cu tentativa de precizare a senzaţiilor receptate de eul scriitorului Preocupat de cercetarea de ansamblu a operelor unui scriitor care, supuse unui proceduri de tematizare, duc la stabilirea unor traiecte definitorii ale actului de creaţie, J P Richard realizează prin studiul Universul imaginar al lui Mallarmé, cea mai amplă monografie dedicată de el creaţiei unui poet Refăcând dialectica traiectului poeziei lui Mallarmé, J P Richard demonstrează că opera acestuia nu reprezintă nici dorinţa de evaziune în alte lumi, nici refugiul în profunzimi indefinite Vocaţia nocturnă a poetului trădează adoraţia luminii, 35 iar tonalitatea ermetică lasă să se întrevadă tentativa de regăsire a mişcării umane, descifrarea tonului sufletului omenesc Fenomenul privirii constituie criteriul fundamental în volumul Unsprezece studii despre poezia modernă, în care criticul ajunge la realizarea unei complexe analize interioare a operei literare, proiectată pe devenirea dialectică a personalităţii scriitorului Demersul critic al lui J P Richard se remarcă prin fidelitatea faţă de text şi capacitatea de a sugera profunzimile operei şi intenţiile estetice ale autorului Jean Starobinski concepe fenomenologia actului critic prin fundamentarea sa pe privire Pentru Starobinski, relaţia dintre conştiinţă şi obiect este mediată de privire, fundamentând actul critic, ca modalitate de cunoaştere a operei literare, pe unele principii de teorie a cunoaşterii Starobinski porneşte, astfel, de la ideea că, în contactul său cu lucrurile, fiinţa umană înregistrează prin privire în primul rând suprafaţa acestora, zona exterioară Pornită din interior, solicitată de lumea exterioară, privirea se izbeşte astfel de un anume strat care opacizează lucrările, le acoperă cu mister Cunoaşterea mediată de privire este, în acest fel, fascinată de zona ascunsă a lucrurilor, de partea lor invizibilă, pe care conştiinţa criticului caută să o facă transparentă Conceptul de privire capătă, astfel, o semnificaţie mult mai largă: “Căci eu numesc aici privire nu atât facultatea de a culege imagini, cât aceea de a stabili o relaţie ” Stimulată de intenţia de traversa obstacolele aparenţei, privirea interoghează lucrurile, dându-le transparenţa necesară, menită să aducă obiectelor semnificaţii reale şi profunde În faţa privirii criticului, opera literară se constituie şi ea ca un obiect opac ce opune o rezistenţă în faţa puterii de înţelegere a conştiinţei critice Ca orice eu cunoscător, criticul se străduieşte să înlăture vălul înşelător, aparenţele care ascund creaţia literară Privirea exigentă, interogarea criticului realizează un demers progresiv pentru a descoperi în cele din urmă aceea prezenţă ascunsă destinată să ducă la stabilirea unei relaţii 36 adevărate între critic şi obiectul investigat, adus în stare de transparenţă: “Privirea constituie legătura vie dintre persoană şi lume, dintre eu şi ceilalţi” Relaţia criticului cu opera literară pune în lumină două posibilităţi cu consecinţe diferite Când traiectul actului critic se opreşte la etapa identificării cu textul, critica de acest fel duce doar la o parafrazare a acesteia J Starobinski nu acceptă critica de identificare, considerând că momentul identificării cu opera este necesar – este o etapă a actului critic, urmată de momentul distanţării de operă, moment ce favorizează înţelegerea integrală a operei J Starobinski subliniază necesitatea unei lecturi complexe, corelative a textului literar, căci doar acest gen de lectură poate pune în lumină contextul social istoric al operei, implicaţiile ei inconştiente şi finalitatea actului de creaţie Specificul actului critic rezultă, în acelaşi timp, dintr-o anumită fuziune a factorilor subiectivi şi obiectivi însumaţi în actul de receptare a operei literare Actul lecturii este conceput de J Starobinski în trei timpi specifici, reprezentaţi de simpatia spontană, studiul obiectiv şi reflecţia liberă asupra operei literare Traiectul integral al actului critic porneşte de la lectura naivă, orientată doar de legea interioară a operei, culminând în momentul reflecţiei autonome, căci emoţia criticului în faţa textului nu înlătură explicarea lui prin indicii săi obiectivi De aceea plecând de la ideea că autorul are o anumită intenţionalitate, J Starobinski ajunge la concluzia că este de datoria criticului să se întrebe cine vorbeşte în operă şi cui i se vorbeşte Tematizarea operei, realizată de J Starobinski se produce prin identificarea unei priviri semnificative, menită să exprime relaţia fundamentală dintre erou şi realitate În teatrul lui Corneille, criticul descifrează o anumită mitologie a prezenţei Prezenţa demonstrativă a personajului lui Corneille are rostul să pună în evidenţă măreţia sa, în timp ce, în teatrul lui Racine, privirea are darul să dezvăluie anumite drame ascunse 37 Tematizarea teatrului lui Corneille şi Racine prin reducerea la privire proiectează o lumină nouă asupra operelor lor Criticul afirmă prezenţa dominantă a unei teme pe care o ilustrează prin exemple bine alese Un studiu important este cel intitulat Stendhal ca pseudonim, în care Stendhal realizează o tematizare a biografiei scriitorului din care reies unele explicaţii ce duc spre sensurile operei Reprezentând o mască, o anumită tentativă de disimulare, opţiunea lui Stendhal pentru un alt nume sugerează gestul unui om care se ascunde de privirile altor oameni, dar reprezintă şi un act de ruptură, denunţarea unui pact impus şi opţiunea pentru o anumită pluralitate a eului Stendhal devine el însuşi printr-o subtilă sustragere din faţa privirii lumii, Starobinski realizând astfel portretul psihologic al unui scriitor care acceptă existenţa mascată pentru a deveni el însuşi Altă operă de sinteză, Invenţia libertăţii reprezintă un nou mod de abordare a epocii luminilor autorul încercând să realizeze imaginea exactă a relaţiilor dintre existenţă şi aparenţă Epoca luminilor este circumscrisă critic ca o geografie spirituală a unei lumi eterogene În Relaţia critică, J Starobinski examinează în mod istoric evoluţia conceptului de imaginar, pornind de la felul în care a fost definit raportul dintre percepţie şi realitate Studiul Stilul autobiografic defineşte autobiografia, ajungând la concluzia că stilul autoreferenţial relaţionează întrun mod specific momentul scriiturii ce însumează eul actual al scriitorului cu trecutul său Relaţia autobiografică presupune atât o deviere pe plan temporal, dar şi un efort de identificare a scriitorului cu propria sa biografie Creaţie şi cercetare obiectivă, actul critic reprezintă o înaintare spre structura intimă a operei, o detaşare lucidă şi un examen riguros, prin care detaliul este confruntat cu ansamblul operei Traiectul critic constituie în opinia lui Stendhal un act de reflecţie asupra operei şi totodată o codificare a mijloacelor critice 38 Gerard Genette este un critic de formaţia structuralistă, a cărui creaţie a fost influenţată şi de formalişti ruşi, dar şi de poetica lui R Barthes sau de fenomenologia lui Gaston Bachelard Opera sa cea mai importantă este Figuri (1966, 1969, 1970) şi această lucrare demonstrează că activitatea lui Genette a fost orientată în trei direcţii: a O preocupare deosebită asupra problemelor de metodologie a criticii şi a raporturilor acesteia cu poetica şi istoria literaturii Ilustrative în acest sens sunt unele eseuri ca Structuralismul şi critica literară, Critică şi poetică şi Poetică şi istorie Strâns legate de acestea sunt eseurile consacrate unor critici: Psiholecturi (despre Ch Mauron), Reversul semnelor (despre R Barthes), Raţiunile criticii pure (despre Thibaudet) În cazul acestor lucrări, critica este transformată într-un limbajobiect, care îi permite autorului să-şi precizeze şi să-şi motiveze propriul discurs b A doua direcţie o reprezintă o îmbinare între teorie şi poetică, domeniu în care se înscriu eseuri ca Frontierele povestirii, Verosimilitate şi motivaţie şi Discursul povestirii c Cea de-a treia direcţie vizează exercitarea actului critic asupra textelor literare şi se extinde asupra unui spaţiu literar foarte variat Literatura barocă (Universul reversibil, Complexul lui Narcis) proza secolului al XVII-lea, operele lui Flaubert şi Stendhal, noul roman francez sunt spaţii literare care l-au preocupat pe critic Marea obsesie a lui G Genette rămâne însă opera lui M Proust, care este abordată din unghiuri diferite (Proust şi limbajul indirect, Metonimia la Proust, Discursul povestirii) În cazul lui Genette se poate spune că el nu anunţă un sistem de lectură, în maniera lui R Barthes La el se poate observa, mai degrabă, o anumită opţiune pentru unele componente ale structuralismului, privit ca un sistem constituit şi selectiv Genette este preocupat mai mult de coerenţa 39 instrumentelor critice decât de originalitatea acestora, insistând asupra eficienţei actului critic Criticul distinge critica ce are o funcţie valorizantă de critica ştiinţifică, aplicată mai mult asupra circumstanţelor actului de creaţie În viziunea lui Gerard Genette, demersul critic face să intre în contact două ansambluri structurate: opera şi critica Însă, dacă scriitorul operează în discursul său cu concepte, criticul operează cu semne, căci în vreme ce scriitorul investighează realitatea, criticul interoghează opera, văzută ca univers de semne Genette insistă, ca şi R Barthes, asupra faptului că atât literatura este o problemă de limbaj, cât şi structuralismul, care s-a definit, cel puţin la început, ca o metodă lingvistică Spre deosebire de pozitivism, care practică o critică extrinsecă (cu referinţe ce trimit spre biografie sau spre alte surse ale operei), structuralismul, aşa cum este conceput de Genette reprezintă un studiu imanent al operelor, degajat de orice participare afectivă În acest fel, conceptul de critică structuralistă devine foarte larg, după cum observă şi criticul: “Orice analiză care se cantonează într-o operă, fără să-i ia în considerare sursele sau motivele, va fi deci implicit structuralistă, iar metoda structurală trebuie să intervină pentru a da acestui studiu imanent un fel de raţionalitate a comprehensiunii care va înlocui raţionalitatea explicaţiei abandonate odată cu cercetarea cauzelor ” Genette afirmă în mod tranşant că metodele structuralismului nu duc spre o trăire a structurilor, ci spre perceperea lor obiectivă În acest fel, critica tematică apare ca o continuare a psihologismului din secolul al XIX-lea, în timp ce structuralismul reprezintă una din formele neopozitivismului actual Gerard Genette nu este însă adeptul structuralismului desprins de istorie Istoria literară apare astfel pentru el ca o decupare de etape sincronice, comparabile între ele, ca o 40 diacronie a procedeelor şi ca un proiect tematologic ce consemnează absenţa sau prezenţa unor teme literare Detaşându-se de teoria clasică a genurilor, Gerard Genette ajunge în cele din urmă la psihologia operelor, practicată cu argumente diferite, separând autorul de operă şi istoria literaturii de critică O analiză coerentă şi relevantă a discursului literar presupune crearea unei discipline noi, care să înlocuiască vechea teorie a genurilor: “Trebuie admisă necesitatea unei discipline care să-şi asume formele de studiu, care nu este legată de singularitatea unei opere sau a alteia, şi aceasta nu poate fi decât o teorie generală a formelor literare, o poetică” Între critică şi poetică se păstrează, în viziunea lui Genette un raport de complementaritate Criticul afirmă, pe bună dreptate, că istoria literaturii nu mai este doar o simplă ştiinţă a succesiunii, ci şi a transformărilor Ceea ce se modifică în timp sunt codurile retorice, structurile poetice sau tehnicile narative De aceea, în accepţiunea dată de autor, istoria literaturii trebuie să devină o istorie a formelor Soluţia lui Genette oferă astfel o rezolvare a obiectului istoriei literaturii, căci acesta se transformă într-o ştiinţă constatativă, al cărei caracter explicativ pare redus la derivarea unor forme din altele şi la o motivaţie internă a acestor transferuri Studiile lui Genette de critică a criticii nu au o semnificaţie deosebită La Thibaudet, criticul semnalează atenţia pentru unicitatea operei, la J P Richard se observă faptul că conştiinţa structurantă este dublată de intuiţie, iar comentariul despre Barthes lasă impresia aderenţei la un model critic Resursele intelectuale ale lui Genette, capacitatea sa de a radiografia în mod sincronic formele literare se relevă mai ales în comentariile făcute asupra discursului narativ Acest fapt devine posibil datorită decupajelor sincronice realizate de scriitor în evoluţia discursului literar şi a permanentelor comparaţii între aceste decupaje Eseul Frontierele povestirii este ilustrativ în acest sens Termenul de récit are, în accepţiunile 41 date de Genette atât sensul de povestire, naraţiune, cât şi acela de discurs narativ În acest sens, criticul defineşte naraţiunea (récit) ca “reprezentantul unui eveniment sau a unei suite de evenimente reale sau fictive, prin mijlocirea limbajului şi, mai exact, a limbajului scris ” În definirea actului narativ, criticul pleacă de la unele delimitări prezente în poetica clasică, pentru a ajunge la motivaţia specificului său actual Astfel, Genette menţionează distincţia stabilită de Platon între povestire (diegesis) şi mimesis Prin diegesis filosoful înţelege ceea ce poetul povesteşte în numele său direct Platon reduce astfel creaţia literară la imitaţie, iar imitaţia este restrânsă la discursul narativ Referindu-se la structura textului literar, ca şi la informaţiile pe care acesta le transmite, Genette constată că povestirea sau discursul naraţiunii nu are un statut pur: „Orice povestire comportă, deşi amestecate în mod intim şi în proporţii foarte variabile, pe de o parte, reprezentări ale acţiunilor şi evenimentelor, care constituie naraţiune propriu-zisă, iar, pe de altă parte, reprezentări ale obiectelor şi persoanelor, cuprinse în ceea ce astăzi se numeşte descriere Cercetarea raportului dintre naraţiune şi descriere duce spre concluzia că prima nu poate fi concepută independent de a doua, în vreme ce descrierea poate funcţiona ca atare, deşi nu se găseşte în stare liberă Examinarea structurală a textului literar îl conduce pe autor spre o judecată cu o puternică tentă valorizantă: ”Se poate, deci, spune că descrierea este mult mai necesară decât naraţiunea, pentru că este mai uşor să descrii fără să povesteşti, decât să povesteşti fără să descrii (poate pentru că obiectele pot exista fără mişcare, dar nu şi mişcarea fără obiect)” (Figuri) Deoarece atât naraţiunea cât şi descrierea constituie două modalităţi de înscriere a evenimentelor în timp şi spaţiu, ele pot să apară în raporturi antitetice, căci, în vreme ce limbajul naraţiunii permite realizarea unei coincidenţe temporale cu obiectul, limbajul descriptiv nu are această posibilitate 42 Autorul constată, în acest fel, că nici descrierea, nici naraţiunea nu se găsesc în stare pură, ceea ce permite ca reprezentarea artistică să facă apel şi la o modalitate şi la alta pentru că astăzi naraţiunea poate căpăta un caracter descriptiv, iar descrierea un caracter narativ În ansamblul preocupărilor lui Genette pentru diferitele aspecte şi modalităţi de structurare a discursului narativ, un rol deosebit îl are eseul său Verosimilate şi motivaţie, care se înscrie într-o sferă mai largă de studii despre proză, prin care relaţia dintre verosimilitate şi motivaţie este apreciată în devenirea sa istorică Normele povestirii verosimile integrează, astfel, toate secvenţele acesteia într-un lanţ de raporturi cauză-efect, care respectă logica globală a unei opere Genette observă, pe bună dreptate, că proza modernă nu mai respectă întotdeauna aceste canoane referitoare la motivaţia unică, pentru că episoadele narative sunt descentrate, motivaţia unor astfel de procedee care introduc arbitrariul în proză nemaifiind explicată în numele verosimilităţii clasice, ci al adevărului În lucrarea sa Discours du récit, subintitulată Încercare de metodă autorul îşi dezvăluie toate resursele teoretice şi analitice, revenind asupra conceptului, cu scopul de a-şi preciza propriile opţiuni Pentru Gerard Genette, recit (povestirea) semnifică o succesiune de evenimente reale sau fictive, dar, în acelaşi timp desemnează şi enunţul narativ şi actul de a nara În A la recherche du temps perdu, de Marcel Proust Genette propune să fie numită istorisire semnificatul conţinutului narativ, povestirea să apară ca un echivalent al semnificantului, iar naraţiunea să fie luată în accepţiunea de act narativ în ansamblu Criticul francez examinează opera lui Proust din cele mai variate perspective Pe el îl interesează în aceeaşi măsură timpul naraţiunii, durata, ordinea, modurile, frecvenţa apariţiei diverselor planuri narative etc 43 Deosebind timpul povestirii de timpul în care se povesteşte, Genette descoperă în opera lui Proust unele procedee epice (anacronii, sincronii, analepse) care favorizează inserţia în textul naratorului principal a unor istorisiri de grad secundar, ca şi unele elipse din naraţiune ce sunt marcate de pauze descriptive Punctul de vedere, focalizarea, polimodalitatea, naraţiunea metadiegetică sunt doar câteva dintre procedeele narative pe care Genette le extrage din opera scriitorului francez Eseul lui Gerard Genette despre Proust reprezintă, astfel, o sinteză metodică, elaborată de un critic structuralist care respinge în mod programatic trăirea şi intuiţia În ipostaza sa de critic, Genette preia, uneori, sisteme de lectură existente dinainte, pe care le aplică cu consecvenţă la examinarea unor opere mai vechi sau mai noi, într-un demers critic ce urmăreşte metodic, cu aplicaţie textul Există, de altfel, la Genette, o pasiune pentru operele vechi, ameninţate de uitare, cărora criticul le insuflă, prin comentariul său, din nou viaţă René Marill Albérès – este tipul criticului de sinteză, care urmăreşte să surprindă liniile directoare ale unor fenomene literare specifice secolului XX Operele cele mai importante: Aventura intelectuală a secolului XX, Panorama literaturilor europene dintre anii 1900- 1963, Istoria romanului modern, Metamorfozele romanului René Marill Albérès nu face parte din categoria acelor critici ispitiţi să-şi justifice modalităţile de investigare ale operelor printr-o armătură teoretică De asemenea studiile sale de critică literară nu lasă să se întrevadă opţiunea pentru un anumit sistem Criticul realizează o adevărată fenomenologie a creaţiei literare din veacul nostru, văzută din perspectiva actualităţii, care se constituie ca o permanentă devenire a gustului şi a scriiturii În introducerea la lucrarea Aventura intelectuală a secolului XX, autorul precizează că scopul său este acela de a 44 realiza o operă care să fie o expresie cât mai viabilă a „sensibilităţii literare din Europa secolului XX ” În lucrările sale, criticul înscrie fenomenele literare sincronice într-o diacronie foarte riguroasă Pentru René Marill Albérès literatura apare ca un fenomen de creaţie în sfera căruia sensibilitatea şi comportamentul uman îşi caută anumite forme adecvate de exprimare În lucrarea Istoria romanului modern, criticul îşi propune să capteze evoluţia contemporană a romanului european Romanul este urmărit de critic din două perspective: una care vizează substanţa discursului epic, iar cealaltă care urmăreşte modalităţile sale de structurare La început amorf, necodificat de nici o artă poetică, construit apoi în analogie cu drama, romanul se revarsă mereu peste orice forme stabilizate, asumându-şi procedee din toate genurile literare Criticul observă că un moment important în evoluţia romanului îl reprezintă trecerea de la romanul privirii exterioare (romanul realist) la romanul privirilor interioare (de analiză psihologică) Concluzia criticului este aceea că „romanul devine astfel o artă, ca arhitectură sau ca poezia” Această artă poate fi o povestire cu o structură polivalentă investită cu posibilitatea de a „spune totul pornind de la nimic”, de a individualiza o viziune folosind variate formule şi modalităţi epice René Marill Albérès practică o critică prospectivă, ancorată puternic în prezent, erudită şi comprehensivă faţă de relieful artistic al operelor În peisajul noii critici contemporane, Georges Poulet se defineşte ca un adept consecvent al criticii tematice Criticul mărturiseşte în Conştiinţa critică faptul că este partizanul principiului identificării conştiinţei eului critic cu aceea a operelor autorului cercetat Georges Poulet pleacă de la premisa că actul critic constituie o experienţă mijlocită de o altă experienţă, reprezentată de opera literară De aceea, actul de lectură apare ca un proces psihologic foarte complex, când, datorită unui proces 45 specific de transmitere, criticul „împrumută propria sa conştiinţă unui alt subiect în relaţie cu alte obiecte” Criticul recunoaşte că există două modalităţi de intrare în contact cu opera literară Una se bazează pe „uniunea în confuzie”, deci e anularea oricărei distanţe între critic şi operă, iar alta pe distanţa dintre cei doi termeni de contact, când critica reflexivă are un caracter clar Partizan al comunicării totale a eului critic cu opera, Georges Poulet optează pentru această înţelegere afectivă a textului operei: „Criticul este deci, acela care, anulându-şi propria sa viaţă, consimte să vadă conştiinţa sa ocupată de o conştiinţă străină, numită conştiinţa operei ” Georges Poulet pledează în mod evident pentru o critică imanentă De aceea, actul critic nu presupune referinţe biografice, istorice sau psihologice Potrivit acestei concepţii, criticul francez afirmă că „biografia nu explică opera, ci opera explică biografia ” Tipul de critică tematistă şi genetică adoptat de Georges Poulet se deosebeşte şi de celelalte accepţiuni ale criticii tematiste şi de structuralismul genetic al lui Lucien Goldmann Adept al criticii imanente, care desparte opera de contextul său de existenţă, Georges Poulet pleacă de la premisa că actul critic trebuie să constituie o cunoaştere cât mai intimă a realităţii operei, iar gândirea critică să se suprapună peste concepţia operei în aşa fel încât să permită regândirea operei literare din interiorul său Georges Poulet scoate astfel în evidenţă funcţia creatoare a criticii literare, numind-o gândire asupra unei gândiri sau conştiinţă asupra unei conştiinţe Caracterul acesta de experienţă de grad secund subliniază semnificaţia pe care o capătă factorul trăire în înţelesul unei opere literare: „A înţelege înseamnă a citi, a citi înseamnă a reciti sau, mai exact, a verifica, cu ocazia unei alte cărţi sentimentale pe care opera anterioară nu ni la produs decât într-o măsură imperfectă Aşa cum există un timp regăsit, există şi o lectură refăcută, o experienţă retrăită, o comprehensiune rectificată, iar actul critic este, îndeosebi, acela 46 prin care, în cadrul unei totalităţi de opere recitite, se pot descoperi ( ) frecvenţele semnificative, observările revelative” Aspirând spre comunicarea limpede a conştiinţei critice cu conştiinţa operei Georges Poulet rămâne totuşi mai apropiat de starea de comunicare afectivă, confuză cu opera În fenomenul conştiinţei critice, criticul precizează că în starea sa iniţială, opera literară este doar un obiect de hârtie, o prezenţă inertă Dar, ca orice obiect, opera literară are un sens, o conştiinţă latentă care nu se dezvăluie decât sub privirile atente ale celui care o citeşte În acest moment, cartea încetează să mai fie doar un simplu obiect material, transformându-se într-o suită de semne care încep să vorbească Georges Poulet consideră, în acest sens că opoziţia dintre conştiinţă şi obiect dispare datorită capacităţii fiinţei umane de a le transforma în obiecte mentale, deci de a le subdirectiviza Astfel, literatura ca fenomen de limbaj are capacitatea de a anula incompatibilitatea dintre conştiinţă şi obiecte, opera de artă transformându-se, pe parcursul receptării sale, într-o suită de obiecte mentale Pentru Georges Poulet înţelegerea integrală a operei nu se poate produce decât printr-o totală coincidenţă a celor două conştiinţe, căci criticul caută să identifice anumite zone de contact între conştiinţă şi realitate, în funcţie de care se defineşte imaginea globală a operei Din studiile sale rezultă, astfel, că scriitorul se comportă faţă de realitate ca o conştiinţă structurată care-şi proiectează propriile trăiri pe anumite categorii ale spaţiului şi timpului Pornind de la modelul de trăire a timpului, criticul francez se comportă şi el ca o conştiinţă structurată în actul de comprehensiune şi interpretare a operei: “Timpul uman nu precede omul; dimpotrivă, el este o consecinţă sau chiar o modalitate de alegere a fiinţei umane, a felului de trăi, de a se trăi ” Plecând de la premisa că durata timpului nu rezultă din traversarea acestuia din trecut spre viitor sau din viitor spre 47 trecut, Georges Poulet practică un gen original de critică tematică şi fenomenologică, o critică ce urmăreşte structurarea operei prin coeziunea dată de un scriitor capabil să unească fragmente într-o totalitate armonioasă Georges Poulet se comportă faţă de opera literară ca un psiholog care identifică o anumită coagulare a formelor în funcţie de gândirea scriitorului Opera literară reprezintă pentru el un document asupra timpului uman, cercetat din perspectiva unei filosofii a duratei Georges Poulet reconstituie universul operelor prin traiectul specific al timpului şi spaţiului, constituit ca o imagine fundamentală a textului Criticul stăruie mai ales asupra timpului trăit, considerând că acesta conferă dimensiunile specifice ale timpului uman, reflectat în opera literară Studiile lui Georges Poulet despre timp şi spaţiu pun în lumină mai mult preocupările unui filosof pentru care literatura este doar un document privitor la evoluţia umană a timpului şi al spaţiului, decât ale unui critic care cercetează creaţia literară ca fenomen artistic specific Universul spiritual al fiinţei umane este reconstituit de Georges Poulet prin metamorfozele sentimentului timpului detectat în istoria literaturii şi filosofiei Timpul este dominat de sentimentul eternităţii şi al dispariţiei în neant în Evul Mediu, integrat în actualitate în epoca Renaşterii, supus unei duble viziuni a duratei de către filosofia reformei, integrat într-o existenţă fără durată în secolul al XVIII-lea, aşezat sub zodia unei temporalităţi interioare în iluminism sau confruntat cu durata În acelaşi fel este reconstituită şi ideea de spaţiu în introducerea la Metamorfozele cercului Dacă simbolul cercului, al sferei reprezintă conceptul mistic al prezenţei Divinităţii într-un spaţiu infinit, alte simboluri sugerează alte concepţii despre viaţă Aplicat fie asupra unor epoci întregi din evoluţia creaţiei literare, ca iluminismul şi romantismul, fie asupra universului artistic individual al unor scriitori, studiul timpului uman şi al spaţiului este destinat să scoată în relief atât nucleul spiritual 48 caracteristic unor curente literare, ca şi nota caracteristică a personalităţii scriitorilor În opinia lui Georges Poulet, nota dominantă a spaţiului din secolul al XVIII-lea nu mai este dată de sfera perfectă, ci de mişcarea ondulată, specifică unei gândiri laice Scriitorii romantici aduc în operele lor imaginea unui cerc descentrat, această fragmentare a cercului fiind un semn specific unei literaturi despre o lume intrată în disoluţie În spaţiul proustian Georges Poulet determină nucleul semantic al operei lui Proust, printr-o analiză simultană a spaţiului şi timpului, de o deosebită pregnanţă Psihocritica Una dintre cele mai ingenioase modalităţi de aplicare a psihanalizei în critica literară este reprezentată de studiile lui Charles Mauron Aplicaţiile metodei psihocritice asupra poeziei lui Mallarmé i-au permis criticului să descifreze reţeaua de imagini obsedante, ce va deveni pentru critic o preocupare constantă Mai târziu, criticul ajunge la ipoteza mitului personal specific fiecărui scriitor Cartea lui Ch Mauron De la metafore obsedante la mitul personal este o adevărată pledoarie pentru psihocritică În Introducere autorul îşi expune principiile şi scopul metodei sale Dacă în poezie reţeaua de imagini obsedante ce lasă detectată prin suprapuneri repetate care duc la descifrarea mitului personal al scriitorului, în operele epice sau în teatru, o anumită schemă a conflictului, corelată cu tehnica suprapusă persoanelor, îi permite autorului să ajungă la acelaşi scop Aplicată cu rezultate deosebite asupra teatrului, metoda psihocritică îl duce pe Ch Mauron la realizarea unei alte opere de sinteză, intitulată Psihocritica genului comic (1964) 49 Charles Mauron menţiona că critica şi estetica tradiţională au acceptat rolul inconştient în procesul de inspiraţie, dar consecinţele acestuia în creaţia literară nu au fost încă urmărite cu suficientă rigoare Criticul porneşte de la ideea că orice creaţie literară este indeterminabilă, fiind un unicat Demersul critic poate îmbogăţi însă opera prin relaţionalizarea acesteia cu contextul său care ajută la înţelegerea actului ei de geneză În acest sens, studiul operei literare se face în funcţie de anumiţi factori ce trimit spre mediul istoriei ei, spre personalitatea scriitorului şi structura sa psihică profundă, ca şi spre limbaj şi problematica acestuia Psihocritica se interesează, astfel, de personalitatea inconştientă a scriitorului, de aceea, ea are un caracter limitat, parţial ea putând fi integrată într-un sistem critic total prin relaţionarea cu alte metode Detectarea imaginilor de adâncime presupune mai ales o tehnică adecvată Criticul precizează: “Psihocritica este, în primul rând, această tehnică Ea caută asociaţiile de idei involuntare în structurile voite ale textului” Psihocritica înlocuieşte metoda asociaţiei libere cu aceea a suprapunerii de texte Suprapunerea de texte reprezintă cu totul altceva decât comparaţia de texte a criticii clasice Deosebirea rezultă din faptul că, dacă prin comparaţia unor texte sunt relevate anumite conţinuturi conştiente, suprapunerea de texte trebuie să atenueze elementele conştiente, punând în evidenţă repetiţiile obsedante şi asocierile neprevizibile, inconştiente Această suprapunere reliefează repetiţii, analogii şi imagini obsedante Rostul suprapunerilor este de a izola în cadrul operelor literare anumite expresii verbale considerate ca o reflectare a unor procedee inconştiente şi de a urmări evoluţia acestora prin relaţionarea lor cu rezultatele altor metode Criticul francez consideră că se poate ajunge la descoperirea unui mit personal al scriitorului, relevat prin dinamica inconştientului, transmisă prin diferite imagini 50 Viaţa scriitorului, apelul la biografie reprezintă doar un act de verificare ce poate fi realizat după descifrarea imaginilor obsedante Fără să nege meritele criticii tematice, Charles Mauron consideră că este nevoie să fie explorat spaţiul inconştientului Descifrarea metaforelor obsedante se produce prin investigarea “legăturilor dintre cuvinte, a grupărilor lor, a structurilor verbale” Preocupările pentru sursele operei este astfel îndrumată de psihocritică spre sondarea izvoarelor oferite de inconştient Operaţiile psihocriticii sunt: a Suprapunerea operei aceluiaşi autor, pentru a pune în lumină reţeaua de asociaţii sau de imagini obsedante a operei b Analiza temelor variate şi a visurilor, obsesiilor scriitorului c Mitul personal este interpretat ca o expresie a persoanei atât inconştiente, cât şi a evoluţiei sale d Rezultatele obţinute prin studiul operei sunt controlate prin comparaţia cu viaţa scriitorului Experimentul acestor metode se realizează prin studii asupra lui Mallarmé (unde criticul relevă fascinaţia visului), a lui Paul Valéry, studii ce i-au permis să degajeze unele figuri mitice care, integrate într-un ansamblu textual, selectează o situaţie dramatică Mitul psihocritic se detaşează de şcoala psihanalitică prin deplasarea accentului de pe explorarea personalităţii autorului pe aceea a specificului operei Încercând să impună o lectură imanentă a textului literar, criticul pune în lumină şi elementele din contextul mediului în care trăieşte criticul şi care au putut influenţa structurarea miturilor sale Demn de reţinut prin tentativa de a lumina anumite aspecte ale operei şi personalităţii scriitorilor, demersul psihocritic se constituie ca o metodă parţială, care nu capătă eficienţa corespunzătoare decât prin conjugarea cu alte modalităţi de investigare a operei literare 51 Critica structuralistă Prin Roland Barthes, noua critică franceză a impus pe unul dintre exponenţii săi cei mai ingenioşi, pe unul dintre apărătorii săi înzestraţi cu un remarcabil spirit polemic, dublat de o rară capacitate de manipulare a ideilor Evoluţia lui Roland Barthes de la Gradul zero al scriiturii (1935) până la Plăcerea textului (1973) nu subliniază doar prezenţa mai multor tipuri de scriitură în opera sa, ci pune în lumină şi un suport metodologic ce relevă schimbări sensibile în felul de argumentare a tezelor sale fundamentale Pornind de la Saussure, Sartre şi Bachelard, familiarizat cu scrierile formaliştilor ruşi, ca şi cu stilistica, Roland Barthes ajunge la semantica literară, după traversarea unui drum metodologic îndelungat Criticul nu abordează însă fenomenul studiat din acelaşi unghi de vedere Uneori este interesat cu precădere de proiectul ideologic al unei opere, de reţeaua de simboluri şi teme, în timp ce alteori accentul cade pe sistemul de semnificaţii al literaturii sau pe analiza structurii interne al operei Barthes este, aşadar, tipul criticului ce apare în faţa cititorilor în ipostazele cele mai diferite Preocuparea lui Barthes nu merge întotdeauna în mod direct spre mesajul operei, ci spre codul ei: “Criticul nu trebuie să reconstituie mesajul operei, ci doar sistemul său, aşa cum şi lingvistul nu trebuie să descifreze semnul unei fraze, ci să stabilească structura formală ce permite acestui sens să fie transmis ” Criticul nu ezită, pe de altă parte, să afirme că este acela ce face sensibilă plăcerea produsă de actul de lectură: “Text de plăcere: acela care mulţumeşte, împlineşte, dă euforie, acela ce vine din cultură şi nu se rupe de ea, fiind legat de o practică confortabilă a lecturii ” Ostil criticii biografice, Roland Barthes preconizează uneori acel tip de lectură care pune în paranteză existenţa 52 autorului: “Ca instituţie, autorul este mort: persoana sa civilă, pasională, biografică a dispărut ” Cu toate acestea, este tentat să scrie el însuşi o biografie, în cartea despre Michelet, însă dintrun alt punct de vedere, cu o altă motivaţie Biografia pe care o scrie Roland Barthes este una intelectuală, ce rezultă din datele fundamentale ale operei Acceptând dreptul la opţiune al criticului pentru un anume tip de demers intelectual, ca şi alianţa posibilă dintre mai multe sisteme, Roland Barthes precizează: “Limbajul pe care fiecare critic îl alege să vorbească este în mod obiectiv termenul unei anumite maturizări intelectuale a cunoaşterii, a ideilor, a pasiunilor intelectuale, el este o necesitate ” Pentru Roland Barthes critica a constituit dintotdeauna o problemă de limbaj De aceea, înainte de a o privi ca un fenomen de metalimbaj, aplicat asupra unui anumit tip de scriitură, reprezentat de literatură, criticul francez îşi propune să realizeze o sinteză a modurilor de scriitură cu toate motivaţiile lor socio-politice, fenomenologie a funcţiilor scriiturii şi a determinamentelor acestora Evoluţia ideilor politice din diferite epoci şi desfăşurarea unor clase sociale diverse pe arena istoriei permit apariţia mai multor moduri de scriitură, a mai multor tipuri de retorică şi a mai multor mitologii literare Ţinând seama de aceste considerente, autorul crede că este firesc să se cerceteze raporturile dintre limbă, stil şi scriitură, pentru a putea determina astfel şi relaţiile dintre individul creator şi colectivitate În acest spaţiu al preocupărilor, lucrarea Gradul zero al scriiturii are o semnificaţie deosebită Roland Barthes pleacă de la premisa că o istorie a limbii literare poate fi oricând concepută, dar aceasta nu trebuie privită nici ca o simplă istorie a limbii, nici ca o istorie a stilurilor, ci ca o istorie a sensurilor literare Relaţia dintre limbă, stil şi scriitură este examinată dintr-o nouă perspectivă Dacă limba este o instituţie socială, un sistem de valori stabilizat, scriitorul nu poate avea faţă de aceasta nici o posibilitate de alegere, limba fiind un bun comun al oamenilor 53 Limba, apreciată ca o structură generală, este situată de critic dincoace de literatură, după cum stilul se situează, la rândul său, dincolo de literatură Din momentul ce opera literară este o problemă de limbaj, iar forma reprezintă o valoare, criticul caută o altă realitate formală, definitorie pentru creaţia literară etc Aceasta este scriitura În acest context, limba şi stilul apar ca nişte forţe oarbe, scriitura fiind aceea care individualizează, ea devenind o funcţie, o relaţie între societate şi creaţie Pe de altă parte, scriitura nu are un caracter abstract, atemporal, dimpotrivă, atât prin destinaţia sa socială cât şi prin aspiraţia sa spre libertate, scriitura poartă marca unor crize istorice, dar este şi o oglindă a trecutului, a marilor transformări de mentalitate şi sensibilitate culturală Istoria îşi lasă astfel urmele în scriitură Dacă la început ea era un obiect al privirii, iar mai apoi se transformă într-o sursă a acţiunii, o nouă etapă a scriiturii este marcată de absenţa mărcilor pasionale sau active Implicaţiile neutre ale scriiturii sunt acelea care îi pot conferi gradul zero Toate consideraţiile criticului tind să definească scriitura poetică Privită ca instituţie socială, scriitura are propria sa istorie; pe de altă parte, apreciată prin implicaţiile sale politice, scriitura însumează o anumită ideologie Ilustrată cu exemple decupate mai ales din istoria literaturii franceze, scriitura literară este cercetată de Roland Barthes ca o devenire care îşi găseşte propria sa conştiinţă şi finalitate specifice, determinată de contextul social respectiv Clasicismul reprezintă astfel tipul scriiturii ornamentale, căci, aici, unitatea dintre fond şi formă se bazează pe premisa universalităţii esenţei fiinţei umane În evoluţia şi metamorfoza modurilor de scriitură, romanul este acela care permite detaşarea netă a atitudinii scriitorului Dacă Flaubert reprezenta în concepţia lui Roland Barthes tipul de scriitor artizan, capabil să se detaşeze pe această cale de cauza sa, Céline oferă imaginea condiţiei tragice a scriitorului devorat de propria operă 54 Scriitura neutră este găsită de Roland Barthes în proza modernă (Camus, Robbe-Grillet etc ) Această scriitură nu este pusă în mod deliberat în slujba unei ideologii dominante, deşi poate fi asumată de aceasta, textul pierzându-şi, astfel, inocenţa De la meditaţia asupra sensurilor istorice ale scriiturii şi sublinierea modului de angajare a omului de litere, Roland Barthes ajunge la cercetarea miturilor, ca şi la limbajul lor specific Mitologii reprezintă, în acest context, tipul de operă cu un larg suport teoretic, la care se adaugă altul de analiză practică Toate aceste elemente subliniază ipostaza lui Roland Barthes de semiotician aplecat asupra unor fenomene tipice societăţii şi de ideolog cu o atitudine antiburgheză Roland Barthes pleacă de la premisa că orice mit are o intenţionalitate, semnificaţia sa trădând o opţiune ce demonstrează lipsa sa de neutralitate morală Roland Barthes constată că societatea burgheză realizează, prin informaţia manipulată, o adevărată agresiune asupra conştiinţei În această lume a imaginii, afişele, reclamele, fotografiile, jocurile, teatrul, filmul capătă caracterul unor mituri cotidiene ale vieţii moderne Autorul defineşte mitul ca sistem de comunicare, precizând toate planurile pe care acesta se poate constitui Mitul poate, astfel, să apară exprimat prin cuvinte, dar şi prin imagini vizuale sau auditive Semnificativ pentru mit este, pe de o parte, faptul că el este un mesaj şi, pe de altă parte, constatarea că în actul de comunicare conţinutul mitului se modifică, conotaţia iniţială căpătând alt sens Prezentat de Roland Barthles în termenii lui Saussure, mitul se compune dintr-un semnificant (cuvinte, imagine) şi un semnificat (noţiunea, ideea) şi un semn, care transmite sensul final Mitologiile lui Roland Barthes reprezintă o operă de demistificare a realităţii Valoarea acestor cărţi rezultă din analiza mitului ca structură semantică pentru a se putea constata cum mitul este convertit într-o realitate iraţională a falselor 55 valori Semiotica promovată de Roland Barthes aplicată la mitologie poate fi extinsă şi în alte domenii precum în domeniul modei (Sistemul modei, 1967), autorul încercând să-şi valideze coerenţa metodei în cele mai diverse planuri În eseul său Istorie sau literatură, Roland Barthes încearcă o delimitare bazată pe o justificare teoretică mai amplă, între obiectivele criticii şi ale istoriei literare Barthes pleacă de la o ipoteză din care rezultă că realizarea unei istorii literare nu mai este astăzi posibilă în manieră biografică După părerea lui Roland Barthes, realizarea unui studiu al operelor literare este îngreunată de explicaţia cauzală a creaţiei artistice Această istorie literară capătă un caracter genetic, prin interesul pentru surse sau prin investigaţia de tip analogic, dedusă din exagerarea semnificaţiei artei ca procedeu de reflectare Roland Barthes crede însă că critica de semnificaţii prezintă unele avantaje semnificative În măsura în care arta apare şi ca o modalitate de deformare a realităţii, ca o diferenţă faţă de aceasta, Roland Barthes propune să fie privită ca un semn Relaţia stabilită de critic între semnificant şi semnificat vizează astfel opera, considerată ca semn Şi critica de semnificaţie poate fi realizată la niveluri diferite Astfel, ea poate avea în vedere biografia, unele tipuri de informaţii incluse în operă sau conştientul său psihic Îndrumarea demersului critic spre aceste direcţii prezintă pericolul de a căuta cu precădere în opera literară anumite chei de ordin biografic, social, istoric, psihanalitic Devenind un mod de interpretare analogică, critica capătă astfel un caracter parţial Roland Barthes recunoaşte însă faptul că orice operă literară poate fi abordată din mai multe perspective De aceea, autorul consideră că prima obligaţie a criticului este de a “instituţionaliza subiectivitatea” Primul act de onestitate şi rigoare al criticii rezultă din “anunţarea sistemului de lectură” În eseul Două critici reiese cel mai bine reacţia lui Roland Barthes împotriva modalităţilor tradiţionale de abordare a literaturii Pentru a sublinia 56 semnificaţia noii critici, Barthes delimitează de la bun început critica universitară de critica de interpretare Critica universitară are, în viziunea lui Barthles, un caracter extrinsec, fiind preocupată mai ales de sursele exterioare ale operei Critica de interpretare este intrinsecă şi bazată pe un suport ideologic Respingerea criticii universitare se bazează pe viziunea unilaterală pe care aceasta o are despre statutul literar Privind literatura ca un act mecanic de reproducere a realităţii, ea nu depăşeşte stadiul comentariului analogic Precizările programatice ale lui Barthes încep să capete o anumită amploare în eseul Ce este critica, unde Roland Barthes recunoaşte de la început că demersurile critice moderne pot intra în alianţă cu diferitele sisteme filosofice moderne Statutul specific al criticii este precizat de fiecare dată în comparaţie cu cel al literaturii Obiectul criticii nu este lumea, ci discursul celui care scrie despre ea, critica fiind aşadar un discurs asupra unui alt discurs În acest fel se stabileşte un dialog între limbajul criticului şi limbajul operei privite ca limbaj-obiect Criticul este, în viziunea lui Barthes, obligat să stabilească un contract între limbajul complex al epocii noastre şi limbajul specific al operei literare, conceput după alte criterii Criticul vizează astfel codul operei, nu mesajul acesteia Roland Barthes pune în paranteză judecata de valoare Pentru el atât literatura, cât şi critica sunt fenomene de metalimbaj Criticul este, într-un fel, un tip hibrid care nu-şi poate uita total nici propria subiectivitate, dar nici nu se poate obiectiva integral În Critică şi adevăr, Barthes pleacă de la precizarea că în vreme ce mentalitatea clasică burgheză vedea în cuvinte doar un instrument sau un element decorativ, el îl priveşte ca semn şi ca adevăr Roland Barthes distinge ştiinţa literaturii, concepută ca un discurs general, orientat spre multiplicitatea de sensuri, şi critica literară, care dă un sens particular operelor Ştiinţa, critica şi lectura sunt cele trei concepte pe care Roland Barthles le foloseşte în demersul său despre opera privită ca limbaj 57 Subiectivitatea criticului în faţa operei nu poate fi totală datorită elementelor interne ale textului literar, care au o funcţie restrictivă În măsura în care este un act de interpretare, critica lasă posibile mai multe interpretări, opera fiind o deschidere permanentă În Despre Racine (1963), Barthes priveşte tema operei ca o noţiune utilă, ea apărând ca o unitate structurală dotată cu sens Referindu-se la semnificaţiile intertextului, Barthes menţionează că acesta “nu este în mod obligatoriu un câmp de influenţe; este mai degrabă o muzică de figuri, de metafore, de gândiri – cuvinte” În eseul Despre Racine, Roland Barthles decuprează unele secvenţe caracteristice pe care le supune unei analize minuţioase Barthes se preocupă mai ales de morfologia spaţiului în opera lui Racine după care, printr-un procedeu de tematizare relevă semnificaţia personajelor Exemplificată mai ales pe plan erotic, relaţia fundamentală stabilită de Barthes relevă raporturi bazate pe autoritate sau forţă În critica sa, Roland Barthles propune o analiză progresivă, o lectură pas cu pas, decupând mici secvenţe ale textului ce facilitează pătrunderea în pluralitatea sa de sensuri Lectura lui Roland Barthes are un caracter plural Ea este tematică, semiologică, psihanalitică Acest tip de lectură analitică, plurală şi progresivă permite descifrarea unor sensuri multiple ale operei Pentru Barthes, cercetarea critică este în primul rând o problemă de limbaj “A critica, precizează Barthles, înseamnă a pune obiectul criticat în stare de criză ” Sistemul critic al lui Roland Barthes este un discurs asupra unui alt discurs, adică un sistem semiotic de gradul doi Roland Barthes este cel care a înnoit masiv limbajul critic, corelându-l cu alte sisteme moderne de comunicare şi de interpretare Folosind semiotica, psihanaliza, sociologia ca nişte instrumente de lucru, Roland Barthes realizează un sistem critic deschis, ce promovează numeroase puncte de vedere noi Negat cu violenţă de unii, elogiat fără rezerve de reprezentanţii noii critici, Roland Barthes 58 rămâne, prin întreaga sa operă, unul dintre criticii de mare audienţă ai epocii contemporane Critica stilistică demonstrează, în mare măsură, că arta literară însumează o serie de procedee a căror calitate duce la realizarea frumosului estetic, investit cu valori diferite De aceea, critica stilistică de factură tradiţională reprezintă, înainte de structuralism şi semiologie, o încercare de a demonstra faptul că inefabilul operei literare nu este decât un rezultat al unei tehnici literare superioare Din punct de vedere stilistic, opera literară este văzută ca un produs ale cărui semnificaţii estetice nu pot fi descifrate decât prin examinarea minuţioasă a procedeelor prin care a fost realizat Prin metodele pe care le foloseşte şi prin finalităţile sale, critica stilistică reprezintă cel mai adecvat demers intelectual capabil să releve calitatea artistică a unor procedee literare Critica stilistică îşi asumă, în numeroase cazuri, misiunea de a demonstra felul în care valorile verbale au fost transformate în valoarea estetică Unul dintre reprezentanţii Şcolii formale ruse, Iuri Tânianov, evaluează opera literară prin calitatea coerenţei sale interne, prin simetria sa compoziţională În acest fel, criticul priveşte calitatea estetică a operei literare ca o rezultantă a modului său de construcţie: “Unitatea operei nu este o entitate simetrică şi închisă, ci o integritate dinamică ce are propria sa desfăşurare; elementele sale nu sunt legate printr-un semn de egalitate şi de adiţiune, ci printr-un semn dinamic de corelare şi integrare Forma operei literare trebuie simţită ca o formă dinamică ” Un alt reprezentant al formalismului rus, V V Vinogradov, demonstrează că proiectarea unui unghi stilistic de vedere asupra unui text lasă să se întrevadă faptul că fiecare operă este un organism expresiv cu un sens final Autorul relevă, astfel, avantajele stilisticii funcţionale, care poate pune în lumină trăsăturile stilului individual al unui text literar Critica stilistică îşi capătă eficacitatea şi prestanţa 59 metodologică deplină numai în măsura în care este proiectată pe un plan diacronic, istoric, evitându-se, astfel, căderea în formalism pur În viziunea criticii stilistice, operele literare nu se definesc doar prin imagini, ci mai ales prin procedee, căci constituenţii de ordin lexicologic, fonetic şi semantic ai limbii literare reprezintă semnele estetice ale textului În secolul XX, stilul este considerat ca o expresie specifică a personalităţii artistice a fiecărui scriitor Nota caracteristică a oricărei opere literare rezultă, astfel, din percepţia specifică a lumii de către scriitor, comunicată pe plan verbal prin expresia cea mai adecvată De aceea, studiul operelor izolate, ca şi al creaţiei de ansamblu a unui scriitor trebuie să le confere individualitatea prin identificarea procedeelor şi ale componentelor artei literare Studiul motivelor şi al temelor comune, corelat cu expresia lor artistică individuală a dus la crearea criticii stilistice comparate În măsura în care reprezintă o modalitate specifică de cunoaştere a specificităţii operei literare, critica stilistică presupune şi prezenţa unei conştiinţe valorizante Critica stilistică Critica stilistică este o caracteristică a lingviştilor şi a istoricilor literari care nu au mai apreciat fenomenele de limbaj doar ca un document ce însumează vorbirea unui popor sau stilul unei epoci Înteresul cercetărilor s-a deplasat, aşadar, spre limbajul interpretat ca o expresie specifică a unui anumit vorbitor căruia i se atribuie o anumită intenţionalitate Leo Spitzer porneşte şi el de la filologie, primele sale studii fiind, de fapt, comentarii lingvistice pe marginea operelor unor scriitori Însă, Spitzer ne arată de la început interesat de opţiunile stilistice, care constituie pe plan literar, o deviaţie diferenţială faţă de normele limbii comune 60 Poziţia lui Spitzer începe să se precizeze odată cu studiul Lingvistica şi arta cuvântului După opinia sa, ştiinţa limbii a fost multă vreme întârziată în evoluţia sa de lipsa unor raporturi eficiente cu estetica Tocmai de aceea, ignorarea implicaţiilor estetice şi a aspectelor stilistice ale limbii a imprimat cercetărilor de lingvistică un caracter net pozitivist Spitzer ajunge la concluzia că legătura dintre ştiinţa limbii şi ştiinţa literară se produce prin cercetările stilistice, limba ca artă aplicată reprezentând, de fapt, stilul Expresia lingvistică nu mai apare, astfel, doar ca un semn care transmite un sens, ci ea o încărcătură spirituală şi afectivă a cărei intenţionalitate se cere descifrată În acest fel, specificul operei unui scriitor este oferit de raportul dintre gramatică şi stilul individual Concepţia critică şi stilistică a lui Spitzer se definesc în Arta limbajului lingvistic Aici, cercetarea operei lui Rabelais îi permite autorului să ajungă la concluzia că abordarea unui text poate începe cu analiza structurii sale compoziţionale pentru a ajunge la anumite idei Leo Spitzer este, însă, adversarul oricărei metode rigide, de aceea evită să adopte un singur tip de cercetare Necesar pentru o cercetare critică i se pare demersul de la suprafaţa operei la centrul operei literare Acest fapt presupune cercetarea atentă a detaliilor specifice fiecărei opere şi integrarea acestora într-un context spiritual de ansamblu După aceea, autorul indică o nouă confruntare a imaginilor de ansamblu cu detaliile, pentru a se observa dacă forma internă sesizată de critic este un model fidel al operei, concepută ca o totalitate organică Relaţionarea repetată a detaliilor cu ansamblul constituie procedeul fundamental prin care un adept al criticii stilistice îşi dă seama dacă a descoperit centrul vital al operei Relaţionarea detaliului cu ansamblul nu este decât un pas în cercetarea stilistică a operei literare după care este integrată într-un context mai cuprinzător 61 Lectura repetată şi comprehensia circulară duc la realizarea adevăratei înţelegeri a operei literare În viziunea lui Spitzer, fiecare operă propune o anumită atitudine proprie, o metodă specifică, după cum criticul literar trebuie să-şi modifice mereu dispoziţia şi aptitudinile pentru o înţelegerea cât mai adecvată a creaţiei literare În studiul Interpretarea lingvistică a operelor literare, se afirmă cu şi mau multă pregnanţă principiile şi metodele criticii psihostilistice Pornind de la ideea că orice emoţie are un ecou evident în limbajul cotidian, Spitzer precizează că pot fi constatate numeroase transformări lingvistice care depind de starea sufletească Spitzer este adeptul ideii că între expresia verbală complexă a operei şi autor trebuie să existe o armonie prestabilită, o coordonare inexplicabilă, pentru că determină relaţiile dintre voinţa creatoare şi forma verbală Studiile mele mai importante ale lui Spitzer sunt: Efectul de surdină a stilului clasic: Racine, Câteva interpretări din Voltaire, Stilul lui M Proust În studiul despre Racine, Spitzer avansează ideea că stilul lui Racine nu se caracterizează printr-o marcă forte, el fiind alimentat de conversaţia cotidiană, de o anumită solemnitate Pentru a-şi dovedi această afirmaţie, Spitzer îşi propune să identifice efectele de atenuare din stilul lui Racine, efecte obţinute mai ales prin procedee gramaticale În acelaşi sens, Spitzer identifică un limbaj predominant oral la Voltaire şi unul pasional la Shakespeare pe baza unei lecturi psihostilistice Această preocupare permanentă pentru stabilirea unui raport organic între conţinutul psihologic şi expresie este corelată cu fundalul general de idei al operei literare sau al unei epoci literare Interesul pentru familiile de cuvinte din limba unei epoci sau din operele lui Rabelais se extinde apoi la studiul stilului lui Racine sau Marcel Proust Spitzer constată că opera lui Proust dezvăluie un conţinut sufletesc caracterizat prin complexitatea 62 sa Prezenţa unui flux psihic bogat, ca şi modul în care se produce contactul dintre conştiinţă şi lucruri, se traduce pe plan stilistic prin apariţia unei fraze arborescente, ramificate, polivalente Dinamica vieţii sufleteşti şi modul cum se răsfrânge realitatea în spaţiul conştiinţei imprimă stilului operei lui Marcel Proust o amprentă specifică, în care conţinutul psihologic al operei şi structurile stilistice se clarifică reciproc Lecturile stilistice ale lui Leo Spitzer pun în lumină erudiţia sa lingvistică, dublată în mod permanent de o intuiţie fină a valorilor literare Unii comentatori ai operelor sale au calificat acest mod de abordare a textului drept critică empirică, în sensul că metoda sa, bazată pe adevăruri şi principii generale este corelată cu argumente de ordin stilistic ce au menirea să o confirme Critica psihostilistică promovată de Spitzer nu se bazează pe explorarea psihologiei creatorului sau pe sondarea unui anumit tip de trăire specific, dimpotrivă, ea vizează opera considerată ca un document fundamental al cercetării sale Leo Spitzer ştie că anumite stări ale vieţii psihologice conştiente sau inconştiente nu pot fi comunicate decât prin anumite structuri lingvistice specifice În acest fel, critica stilistică ajunge să fuzioneze cu orientarea psihologică sau psihanalitică Metodologia lui Leo Spitzer îmbină rigoarea filologică cu impresionismul axiologic, conturând o operă vizibilă prin deschideri teoretice, dar şi prin apetenţa analitică Erich Auerbach este cel mai strălucit reprezentant al stilisticii comparate Lucrările sale cele mai importante sunt Mimesis (1946) şi Limba literară şi publicul în Antichitatea latină târzie şi în Evul Mediu Precizându-şi obiectul cercetării sale, Auerbach arată că aceasta constă în “interpretarea realităţii cu ajutorul reprezentării literare sau “imitării” Concepând arta literară ca minesis, Auerbach nu îşi propune totuşi să scrie o istorie a realismului de-a lungul timpului El realizează, în Mimesis o interpretare de texte literare din diverse epoci din care rezultă, pe de o parte, 63 integrarea unor noi aspecte ale realităţii în opera literară, pe de alta definirea celor două niveluri stilistice ce traversează toate etapele culturii, stilul înalt, nobil şi stilul umil, popular, ce însumează vorbirea cotidiană Aurbach îşi restrânge astfel sfera cercetării, arătând că nu se preocupă de “realism în general”, ci de “măsura şi felul seriozităţii problematicii sau tragicului în tratarea obiectivelor realiste” Beneficiind de rezultatele istoricismului, Auerbach precizează că în sensul cel mai larg obiectul cercetărilor sale este Europa cu tăsăturile sale de civilizaţie şi artă, înţelegerea culturii contemporane nefiind posibilă fără cunoaşterea culturii şi civilizaţiei trecutului Pornind de la aceste principii, Auerbach investighează operele literare din diverse epoci Pentru Auerbach realismul este în primul rând o categorie istorică, prezentă, într-o manieră sau alta în dezvoltarea literaturii După opinia lui Auerbach, configuraţia mai complexă a realismului în artă s-a produs în momentul în care s-a realizat acel proces de amestec al stilului înalt, solemn, cu stilul umil, cotidian Atâta vreme cât faptele grave din viaţa societăţii au fost relevate doar prin stilul înalt, iar viaţa poporului a fost reprezentată doar prin stilul umil, realismul nu a căpătat o mare extensiune Primul moment din istoria literară europeană când Auerbach semnalează existenţa unor elemente realiste este opera lui Homer Analiza stilistică fină a unor pasaje din Iliada îl conduce pe Auerbach la constatarea că Homer înfăţişează toate evenimentele în prim-plan, naraţiunea evoluând într-un prezent continuu Dacă la Homer predomină primul plan şi determinarea riguroasă a spaţiului şi a timpului în care se desfăşoară evenimentele, iar persoanele sunt dezvăluite total, Auerbach constată că în textele biblice (din Geneză) planurile sunt diversificate, existând o nedeterminare spaţială şi temporară, ceea ce conferă textelor tensiune şi mister 64 Pornind de la aceste observaţii prilejuite de analiza unor texte din literaturile autentice, Auerbach va demonstra că progresul realismului nu este determinat doar de fuziunea stilurilor, ci şi de tendinţa de a explica manifestările oamenilor prin modificările care au loc în istoria societăţii şi civilizaţiei şi prin progresul cultural în general Analizând etapele progresive ale realismului, Auerbach se opreşte asupra literaturii medievale, observând că, de exemplu, în Cântecul lui Roland relatarea faptelor de vitejie se realizează într-un stil înalt, realitatea fiind redusă la lumea nobililor, iar fundalul socio-economic fiind absent Din punct de vedere formal, stilul epocii este retoric şi convenit În cadrul operelor lui Dante, Auerbach constată schimbarea frecventă a locului acţiunii, întreruperile dialogului şi prezenţa unor personaje din medii diferite şi, deci, inevitabil, amestecul de stiluri La Dante, “realismul figural” este opus viziunii spiritualist-alegorice din unele scrieri medievale Metamorfoza realismului este subliniată de critic în Decameronul lui Boccaccio Criticul reţine în primul rând tendinţa de utilizare a literaturii populare în creaţia literară într-o proporţie însemnată Eterogenă, lumea din Decameronul face posibilă apariţia dialogului nestilizat specific vorbirii orale Viziunea realistă complexă asupra vieţii se realizează prin elemente multiple ce rezultă din coloritul local accentuat, din stratificarea socială diferenţiată şi din caracterizarea personajelor prin determinarea atitudinilor cu ajutorul unor factori sociali istorici concreţi În acelaşi spirit este analizată contribuţia lui Rabelais, Montaigne, Shakespeare, Cervantes Realismul secolului XIX este urmărit de Auerbach pe coordonatele sale cele mai diferite, de la interferenţele dintre realism şi romantism, prezentate în operele lui Stendhal sau Balzac până la naturalismul lui Zola În legătură cu Balzac, Auerbach sublinia că acesta este cel care a introdus în creaţia literară conceptul de mediu, ca semnificaţie socială bine determinate 65 Dacă realismul lui Stendhal are ca puncte de plecare o anumită opoziţie faţă de realitate, la Balzac apare o anumită demonizare a personalului, prezenţa subiectivă a scriitorului fiind evidentă Flaubert este preocupat, ca şi Balzac sau Stendhal de fluxul cotidian al evenimentelor, însă, spre deosebire de Balzac, care realizează un roman realist-obiectiv, Flaubert construieşte romane din care autorul este un personaj absent, realismul său fiind rece, imparţial, perfect, obiectivat Dacă cercetarea consacrată realismului din secolul XIX este profundă şi amănunţită, capitolul dedicat realismului contemporan este mult mai restrâns şi mai sumar Prin viziunea pe care Auerbach ne-o oferă asupra etapelor caracteristice pentru dezvoltarea realismului, Mimesis reprezintă opera unui critic de o mare probitate ştiinţifică, cu metode foarte bine puse la punct În cadrul lucrărilor dedicate realismului, opera lui Auerbach reprezintă o cercetare “de orizont european” (René Wellek) fiind reprezentativă şi pentru maniera de abordare stilistică a problemelor literare, îmbinânduse în acelaşi timp, cercetarea sincronică cu cea diacroincă Critica fenomenologică În studiile sale, Gaston Bachelard realizează o fuziune între spiritul ştiinţific şi intuiţia fină a valorilor artistice În lucrarea sa Psihanaliza focului (1938), Bachelard nu sublinia doar prezenţa inconştientului în spiritul ştiinţific, ci şi felul în care unele acte de intuiţie şi reverie sunt convertite în acte de cunoaştere Reveria şi raţiunea apar în operele lui G Bachelard ca două modalitţi distincte şi, în acelaşi timp, complementare, ale cunoaşterii În viziunea lui Bachelard, dacă adevărul ştiinţific trebuie desubiectivizat, eliberat de toate impurităţile inconştientului, adevărul poetic îşi are alte rădăcini psihice Analizarea complexă 66 a operelor literare, examinate prin reţeaua specifică de imagini semnificante este evidentă în Psihanaliza focului Sensul imaginilor literare, ca şi convertirea lor în metafore valorizante lasă loc înţelegerii unui stil individual specific, exprimat şi receptat de o conştiinţă estetică dublată de una filosofică Bachelard priveşte creaţia, travaliul artistic ca o forţă ordonatoare Pe de altă parte, Bachelard nu analizează, în Psihanaliza focului, traumele individuale, urmărite de psihanaliza lui Freud, ci diagrama poetică, menită să releve ezitările şi ambiguităţile unui text, eliminarea expresiilor reflexe În acest fel, în viziunea lui Bachelard, psihanaliza constituie calea de acces spre metafizica metaforelor, eliberată de orice determinaţii Dacă critica biografică relaţiona unele evenimente cu scriitura literară, pentru a descoperi adevărul acesteia, psihobiografia practicată de Gaston Bachelard investighează inconştientul asociat de autor cu anumite fapte de cultură Autorul acordă, în aceste cercetări, o pondere însemnată operelor, pentru a lumina psihobiografia autorului, semnificat de o singură trăsătură fundamentală Cu toate acestea, chiar şi atunci când Bachelard acceptă unele explicaţii genetice, el este refractar la critica psihologică cu implicaţii biografice: “Critica literară psihologică ne orientează spre alte interese Dintr-un poet face un om Dar, în marile reuşite ale poeziei, problema rămâne în întregime: cum poate deveni un om poet, în pofida vieţii sale” În lucrarea Poetica reveriei, autorul mărturiseşte în mod direct că pe el nu-l interesează psihologia autorului, nu are griji de biograf, căci, precizează Bachelard, “nu voi fi niciodată altceva decât un psiholog al cărţilor Cel puţin, în această psihologie a cărţilor, două ipoteze trebuie să fie încercate: omul este asemănător cu opera, omul este opusul operei Şi de ce, împreună, cele două ipoteze să nu fie valabile?” Utopia lecturii pe care o propune gânditorul francez are un singur caracter restrictiv, determinat de informaţiile furnizate 67 de text Opera literară îi apare astfel lui Bachelard ca un depozit psihic pe care criticul este dator să-l investigheze În acest fel, Bachelard tinde spre un nou tip de lectură El respinge criticul stimulat de complexe de superioritate şi propune o lectură fericită, optimă, de comuniune deplină cu opera Lectura lui Gaston Bachelard este o lectură bazată pe decupajul de texte cu caracter exemplificator, căci criticul nu este atras nici de studiul compoziţiei operei literare, nici de alte elemente ale acesteia, problema dominantă în scrierile sale rămânând aceea a imaginii, la care se adaugă structura şi mecanismul imaginarului Cum imaginea se relevă atât prin formă, cât şi prin material, Gaston Bachelard are convingerea că imaginea materială este aceea care poate să lumineze creaţia literară dintr-un unghi inedit de vedere Cu lucrarea Intuiţia clipei, G Bachelard anunţă direcţia pe care o vor căpăta mai târziu studiile sale ce se referă la poetica timpului Textul literar este examinat aşadar doar prin acele implicaţii ale sale capabile să releve sensurile duratei Astfel, poezia este considerată de filosoful francez ca o metafizică a instantaneului Între spirit şi obiecte se stabileşte astfel un raport bazat pe o viziune sincronă Privită ca moment al devenirii, clipa ce fixează obiectul poate căpăta în poezie sensurile emoţionale cele mai diferite Odată cu Apa şi visele, Bachelard iniţiază un nou stadiu al creaţiei sale, centrată asupra sensurilor pe care le capătă în literatura imaginarul material Apa şi visele nu este considerată de autor o cercetare de psihanaliză exhaustivă, ci un eseu de estetică literară Premisa de la care pleacă autorul se întemeiază pe faptul că opera literară este produsul reveriei şi al activităţii ideatice Gaston Bachelard crede că orice fiinţă înzestrată cu imaginaţie are preferinţe pentru anumite substanţe active capabile să confere şi unitatea expresiei unei opere Ataşamentul scriitorilor pentru forme sau culori nu i se pare lui Bachelard relevant, deoarece el ţine de straturile raţionale ale vieţii psihice În schimb, afinitatea fiinţei umane 68 pentru obiecte, tipuri de peisaj şi contexte materiale i se pare criticului mult mai edificatoare pentru modul de comunicare dintre zonele mai ascunse ale vieţii psihice şi realitate Preferinţele pentru foc sau apă trădează, în viziunea lui Bachelard, o structură temperamentală diferită decât afinitatea pentru pământ sau aer Dacă aerul şi focul reprezintă, în universul material al imaginarului, un refugiu, o transformare sau o tendinţă de evaziune, apa este asociată unor impulsuri active Apa este considerată de autor un element feminin, mai uniform decât focul care sugerează acum forţele ascunse G Bachelard se dovedeşte, în această etapă a cercetării sale, un critic care cercetează cu precădere raportul dintre realitate şi imaginaţie Imaginaţia este definită de G Bachelard ca “facultatea de a forma imagini care depăşesc realitatea” De aceea, capacitatea de a imagina a fiinţei umane demonstrează că omul este în măsură să îşi poată depăşi propria conduită Raportată la realitatea sau la funcţia actului perceptiv, imaginea apare în Aerul şi visele ca o capacitate de deformare a imaginilor furnizate de cunoaşterea perceptivă, ca o posibilitate de eliberare a fiinţei umane de imaginile prime şi de transformare a acestora în imagini noi Funcţia creatoare a imaginii duce la definirea poemului ca o “aspiraţie spre imagini noi” Tocmai de aceea, revenind asupra conceptului de imagine literară, Gaston Bachelard subliniază în Pământul şi reveriile voinţei că “imaginea literară este imaginea în plină sevă, imaginea la gradul maxim de libertate” Abia odată cu studiul Poetica spaţiului (1957), universul imaginar este abordat de Gaston Bachelard dintr-un alt punct de vedere, căci criticul atrage atenţia asupra faptului că lectura unui text trebuie să urmeze două direcţii, care pot fi net deosebite; una urmează linia faptelor şi cealaltă este indicată de linia reveriei Bachelard respinge lectura valorizantă, căci pedagogia lecturii pe care o propune Bachelard impune un discurs estetic, a 69 cărui formă este eliberată de orice elemente de constrângere, pierzându-şi astfel orice caracter represiv Lectura se bazează, astfel, pe un sentiment de simpatie şi iubire Estetica lui Bachelard pune în lumină reţeaua de imagini concentrate în jurul unui element şi nu opera concepută ca o sumă de informaţii diferite Având unele note comune cu critica tematică, dar şi cu stilistica şi cu fenomenologia, metodologia critică adoptată de Jean Rousset se remarcă prin obiectivitatea viziunii şi disponibilităţii scriiturii Ca şi alţi critici contemporani, Rousset nu se apropie de opera literară în funcţie de un anumit sistem critic prestabilit Tocmai de aceea, metodologia sa critică se compune dintr-o suită de elemente ce se pot constitui într-un sistem rezultat din lectura ansamblului operelor sale Studiile lui Rousset Pentru o lectură a formelor şi Realităţile formale ale operelor sunt ilustrative pentru preocupările teoretice şi metodologice ale criticului Definită printr-o serie de opoziţii, opera literară îi apare criticului ca un ansamblu închis şi ca o cale de acces, ca o enigmă ce îşi oferă cheia de interpretare şi înţelegere În accepţiunea criticului, opera literară devine astfel “prezenţa unui limbaj organizat, prezenţa unui spirit într-o formă” Opera literară este privită, aşadar, ca un demers spre interioritate De aceea, în viziunea lui Jean Rousset, instrumentele folosite de autor în vederea organizării scriiturii sale nu reprezintă nimic altceva decât o explorare a propriului său eu, deoarece creatorul nu se mulţumeşte să comunice ceva, ci să se comunice pe sine În opinia lui J Rousset realizarea unei opere literare, ca şi cunoaşterea ei, presupun însă o sensibilitate specifică, ce nu poate fi confundată cu cea obişnuită Această sensibilitate de gradul doi are un caracter profund reflexiv, fiind lipsită de emotivitate Conceptul de formă capătă pentru critic o semnificaţie specifică, fiind investit cu o finalitate proprie Forma, precizează Jean Rousset, nu este un schelet sau o schemă; ea nu este mai mult o armătură decât un conţinut Ea 70 este, la artist, în acelaşi timp, experienţa cea mai intimă şi instrumentul său unic de cunoaştere şi de acţiune” Teza fundamentală pe care se bazează metoda critică a lui Jean Rousset impune criticului obligaţia de a sesiza semnificaţiile prin traversarea formelor, căci nevoia stabilirii unor criterii de recunoaştere a unor forme diverse de la o operă la alta şi de la un autor la altul se impune cu necesitate Identificând forma cu accentul specific al operei, criticul demonstrează că aceasta nu devine sesizabilă decât atunci când descoperim pe parcursul actului de lectură “un acord sau un raport, o linie de forţă, o figură obsedantă, o reţea de prezenţe sau de ecouri, o reţea de convergenţă” (Formă şi semnificaţie) Dacă structurilor imaginilor le corespund în mod necesar anumite structuri formale”, după cum observă Jean Rousset, “instrumentul critic nu trebuie să preexiste analizei” În acest fel, Jean Rousset remarcă faptul că analiza formală a operelor literare presupune “punerea în relaţie a părţilor şi a aspectelor solidare interne, transmutarea fragmentului prin grup şi a grupului prin tot, tratarea unitară a părţilor dispersate şi, în sfârşit, viziune simultană a unei desfăşurări succesive, suprapunerea tuturor fazelor seriilor temporale” Spre deosebire de mulţi dintre exponenţii noii critici, Jean Rousset este un adept al lecturii globale În viziunea sa, lectura completă a operei rămâne numai aceea care este capabilă să transforme cartea “într-o reţea simultană de relaţii reciproce” Jean Rousset este şi el un adept al criticii concepute ca un act de identificare prin empatie cu opera Intuiţia generată de critică nu are, însă, un caracter pur mimetic Preocupat de identificarea structurilor compoziţională a unei singure opere, tentat alteori de ideea detectării reţelei de convergenţă din operele fundamentale ale unui scriitor, Jean Rousset a dorit să-şi verifice sistemul critic şi prin studiul morfologic al unei specii literare din care se desprind anumite structuri mentale, precum în studiul O formă literară: romanul epistolar 71 Jean Rousset se dovedeşte însă un cercetător riguros şi atunci când studiază aspectele definitorii ale stilului unei anumite mişcări literare, precum în Literatura din epoca baroului în Franţa (1954) sau culegerea de studii Interior şi exterior Convins că în literatură are o semnificaţie mai profundă actul de definire a unei personalităţi creatoare decât stilurile colective, J Rousset explorează însă, în aceeaşi măsură, universul imaginar dintr-o operă cu structurile sale formale, şi morfologia generală a unui stil dominant cu toate metamorfozele şi implicaţiile sale specifice Ca şi Georges Poulet sau Jean Starobinski, Rousset tematizează opera unui scriitor pornind de la viziunea timpului şi de la sensul privirii încorporate în operă; semnalmentele unor teme reprezintă doar o trecere spre surprinderea unor structuri compoziţionale Preocuparea lui Rousset pentru descifrarea unor opere se conjugă adesea cu cercetările sale cu privire la istoria formelor unor specii literare Studiul mai complex în acest sens este O formă literară; romanul epistolar Autorul fixează mai întâi epoca de înflorire a acestei specii între sfârşitul secolului XVIII şi începutul secolului XIX, după care scoate în evidenţă elementele noi pe care le aduce această specie în viaţa literară a epocii Romanul epistolar reprezintă, după Jean Rousset o ficţiune a nonfictivului, o tentativă de explorare mai profundă a realităţii Literatura epistolară are, faţă de ficţiunile epice din epocile anterioare, avantajul de a fi creat evenimentul trăit, faptul în curs de a se face Jean Rousset constată că, în această specie literară, scriitorul nu mai apare ca un individ omniscient, iar naraţiunea îşi pierde semnificaţia obişnuită căci personajele sunt cele care povestesc, în vreme ce autorul doar ordonează planurile narative Într-un alt studiu, Madame Bovary sau Cartea despre nimic, Jean Rousset prezintă opera lui Flaubert ca pe un antiroman al epocii sale, arătând că acest roman cu un subiect şi 72 o intrigă extrem de reduse reprezintă o expresie a nonfigurativului unei epoci, când romanul bazat pe tipare tradiţionale intrase în criză Se poate, astfel, observa că J Rousset îşi îndreaptă atenţia mai ales asupra acelor opere care marchează anumite momente de ruptură cu tradiţia, sau spre acele direcţii literare constituite ca nişte fenomene complementare, de opoziţie faţă de curentele artistice dominante în anumite epoci În acest sens este concepută cartea despre Literatura în epoca barocului în Franţa În legătură cu fenomenul literar al barocului francez, ceea ce îi reţine atenţia mai întâi lui Jean Rousset este multitudinea de forme şi teme ce compun acest stil cultural Componentele numitorului comun al stilului baroc sunt: instabilitatea, metamorfoza, mobilitatea şi dominaţia decorului Aceste trăsături ce dau unitate barocului sunt reprezentate de unele teme ca: prezenţa măştilor, tragicomedia, decorul funebru, ca şi de prezenţa unor imagini ce însumează apa, focul, norii şi vântul, imagini ce sugerează o lume în mişcare, un joc al aparenţelor necontenite Critica de natură empatică promovată de Jean Rousset se bazează pe aspiraţia sa de identificare cu operele literare În viziunea lui Jean Rousset, stilistica formelor literare se converteşte, în cele din urmă, într-o seducătoare încercare de realizare a unei morfologii a literaturii 73 BIBLIOGRAFIE CRITICĂ SELECTIVĂ Aristotel, Poetica, Ed IRI, Buc , 1998 Augustin, De Magistro, Humanitas, Buc , 1994 Sorin Alexandrescu, Privind înapoi, modernitatea,Ed Univers, Buc1999 Erich Auerbach, Mimesis, E L U , Bucureşti, 1967 Roland Barthes, Plăcerea textului, Echinox , Cluj, 1994 Albert Béguin, Sufletul romantic şi visul, Editura Univers, Bucureşti, 1970 M Bahtin, Probleme de literatură şi estetică, Univers, Buc , 1982 Nicolae Balotă, Arte poetice ale secolului XX, Ed Minerva, Bucureşti, 1976 Nicolae Balotă, Lupta cu absurdul, Ed Univers, Bucureşti,1971 Renato Barilli, Poetică şi retorică, Ed Univers, Bucureşti, 1975 Hugo Friedrich, Structura liricii moderne (de la mijlocul sec al XIX-lea până la mijlocul sec al XX-lea), Editura pentru Literatură Universală, Bucureşti, 1969 Marcel Raymond, De la Baudelaire la suprarealism, Editura Univers, Bucureşti, 1970 Lucian Blaga, Trilogia culturii, Ed Univers, Bucureşti, 1969 Jean Burgos, Pentru o poetică a imaginarului, Univers, Buc , 1998 Albert Camus, Mitul lui Sisif, E L U , Bucureşti, 1969 74 George Călinescu, Principii de estetică, Ed Lit , Buc , 1968 Matei Călinescu, Cinci feţe ale modernităţii (modernism, avangardă, decadenţă, Kitsch, postmodernism), Editura Univers, Bucureşti, 1995 Liviu Petrescu, Poetica postmodernismului, Editura Paralela 45, Piteşti, 1996 Jürgen Habermas, Discursul filosofic al modernităţii 12 prelegeri, Editura ALL, Bucureşti, 2000 Albert Camus, Mitul lui Sisif, E L U , Bucureşti, 1969 Maria Carpov, Captarea sensurilor, Ed Eminescu, Buc , 1987; Sfidarea normei, Ed Univ "Al I Cuza", Iaşi, 1995; Prin text, dincolo de text, Ed Univ "Al I Cuza", Iaşi, 1999 Ion Coteanu, Lucia Wald, Semantică şi semiotică, Ed Şt Encicl,1981 Eugen Coşeriu, Prelegeri şi conferinţe, Iaşi, 1994 Eugen Coşeriu, Introducere în lingvistică, Echinox, Cluj, 1995 Noam Chomsky, Cunoaşterea limbii, Ed Şt Buc , 1996 Ion Coteanu, Lucia Wald, Semantică şi semiotică, Ed Şt Encicl,1981 Paul Cornea, Introducere în teoria lecturii, Ed Minerva, Bucureşti, 1988 Gheorghe Crăciun, Introducere în teoria literaturii, Ed Magister, Braşov, 1997 Mihail Dragomirescu, Scrieri critice şi estetice, E p L , Bucureşti, 1969 Jacques Derrida, Scriitura şi diferenţa, Ed Univers, Buc , 1983 Lubomir Dolezel, Poetica occidentală, Ed Univers, Buc ,1998 Umberto Eco, Tratat de semiotică generală, Buc, 1982 Umberto Eco, Lector in fabula, Univers, Buc , 1991 75 Umberto Eco, Limitele interpretării, Pontica, Constanţa, 1996 Umberto Eco, Şase plimbări prin pădurea narativă, Pontica, Constanţa, 1997 Hugo Friedrich, Structura liricii moderne, Ed Univers, Buc , 1998 A J Greimas, Despre sens Eseuri semiotice, Buc , 1975 J Dubois, F Edeline, J -M Klinkenberg, Ph Minguet, Fr Pire, Hadelin Trinon, Retorica generală, Ed Univers, 1974 J Dubois, F Edeline, J -M Klinkenberg, Ph Minguet, Retorica poeziei, Univers, Buc , 1997 William Empson, 7 Types of Ambiguity, New York, 1966 Robert Escarpit, Sociologie de la littérature, Plon, Paris, 1960 Robert Escarpit, Literar şi social, Ed Univers, Bucureşti, 1974 Northrop Frye, Anatomia criticii, Ed Univers, Bucureşti, 1972 K E Gilbert, H Kuhn, Istoria esteticii, Ed Meridiane, Bucureşti, 1972 Norbert Groeben, Psihologia literaturii, Ed Univers, Bucureşti, 1978 Gustav Rene Hocke, Manierismul în literatură, Ed Univers, Buc , 1998 Johan Huizinga, Homo ludens, Humanitas, Buc , 1998 Wolfgang Kayser, Opera literară, Ed Univers, Bucureşti, 1979 Norbert Groeben, Psihologia literaturii, Ed Univers, Bucureşti, 1978 I M Lotman, Lecţii de poetică structurală, Ed Univers, Bucureşti, 1970 Henryk Markiewicz, Conceptele ştiinţei literaturii, Ed Univers, Bucureşti, 1988 76 Albert Thibaudet, Fiziologia criticii, EPLU, Bucureşti, 1966 A I Richards, Principii ale criticii literare, Ed Univers, Bucureşti, 1974 Dumitru Irimia, Intoducere în stilistică, Polirom, Buc , 1999 Roman Ingarden, Studii de estetică, Ed Univers, Bucureşti, 1978 Hans Robert Jauss, Experienţă estetică şi hermeneutică literară, Ed Univers, Bucureşti, 1983 John Lyons, Introducere în lingvistica teoretică, Buc , 1995 Adrian Marino, Hermeneutica ideii de literatură, I, Ed Dacia, Cluj, 1987 Adrian Marino, Modern, modernism, modernitate, Ed Univers, Bucureşti, 1969 Adrian Marino, Biografia ideii de literatură, vol I – VI, Ed Dacia, Cluj-Napoca, 1991… 2001 Adrian Marino, Introducere în critica literară, Ed Tineretului, Bucureşti, 1968 Georges Mounin, Istoria lingvisticii, Paideia, Buc , 1999 Hans Robert Jauss Experienţă estetică şi hermeneutică literară, Ed Univers, Buc , 1983 Laurent Jenny, Rostirea singulară, Ed Univers, Buc , 1999 David Lodge, Limbajul romanului, Ed Univers, Buc , 1998 Platon, Dialogurile, Ed Şt şi Encicl , Buc , 1978 Heinrich Plett, Ştiinţa textului şi analiza de text, Buc , 1983 Paul Ricoeur, Metafora vie, Univers, Buc , 1984 Paul Ricoeur, Eseuri de hermeneutică,Humanitas,Buc , 1995 77 Jean Starobinski, Textul şi interpretul, Ed Univers, Bucureşti, 1985 Tzvetan Todorov, Teorii ale simbolului, Univers, Buc , 1983 Boris Tomaşevski, Teoria literaturii Poetica, Univers, Buc , 1973 Paul Valery, Poezii Dialoguri Poetică şi estetică, Univers, Buc , 1989 Tudor Vianu, Despre stil şi artă literară, Buc , 1965 Carmen Vlad, Sensul, dimensiune esenţială a textului, Cluj, 1994 *** , Pentru o teorie a textului, Univers, Buc ,1980 *** , Ce este literatura ? - Şcoala formală rusă, Univers, Buc , 1983 *** , Teoria limbajului poetic Şcoala filologică rusă, Ed Univ " Al I Cuza", Iaşi, 1994 XXX, Poetică americană Orientări actuale, Ed Dacia, Cluj, 1981 XXX, Poetică Estetică Sociologie (Studii de teoria literaturii şi artei), Ed Ştiinţifică, Bucureşti, 1979 78